
PRAEFATIO 


E Macedonia redux Cicero unius anni spatio cum senatui tum populo gra- 
tias egit, de domo sua ac de haruspicum responsis disseruit, Sestio Caelio 
Balbo defensorem se praebuit, redarguit in causa Sestiana Vatinium te- 
stem, de provinciis consularibus sententiam dixit'. Has novem orationes 
florente adhuc imperio Romano aliquis seu rerum collabente re publica 
gestarum peritus seu probis de Cicerone commentariis usus in unum cor- 
pus redegit, ita tamen ut decimam praemitteret tamquam pridie quam in 
exilium iret pronuntiatam, quam spuriam esse iam ineunte saeculo .xv.? 
sagax quidam Italus deprehendit. 

Hanc ab antiquitatis studiosis mirum in modum neglectam prima post 
a. 1856 excussis codicibus Mediolani a. 1991 apud Arnoldum Mondadori 
edidit Maria De Marco, ceteras ter iam in Bibliothecam Teubnerianam 
receptas ut denuo ederet a. 1975 pactus est Casimiri Kumaniecki olim di- 
scipulus Thaddaeus Maslowski, in Californiam interim sede translata. Is 
post absolutos annis 1981 1986 1995 fasciculos 21 22 23, quorum primo 
orationes de reditu de domo de haruspicum responsis habitas amplexus 
est, altero Sestianam, tertio Vatinianam et Caelianam, non statim ad duas 
quae restabant perrexit sed precibus eorum qui Bibliothecae praesident 
obsecutus deverticulo ad Catilinarias venit, quae antiqui illius corporis 
orationes codicum copia et varietate tam longe antecedunt ut editionis 
curandae munus arduum fuerit; cui tamen omnium consensu facile se 
parem praestitit. His igitur donec a. 2003 in fasciculo 17 emissae sunt 
occupatus, ad corpus illud continuo non imminutis animi viribus rediit, 
sed ingravescente subito valetudine qua diu laboraverat aestate anni 2005 
excessit e vita.’ 


! Cf. operis a Nino Marinone confecti (Romae 1997), ab Hermanno Malaspina 
emendati (Romae et Bononiae 2004), Cronologia ciceroniana, pp. 112-13 et 118-20. 

? Cf. quae dixi in Texts and transmission, ed. L. D. Reynolds (Oxonii 1983), 57 
n. 11; C. R. 98 (1984) 42-43 ad codices 42 et 80 Silviae Rizzo, Catalogo dei codici 
della ‘Pro Cluentio’ ciceroniona (Genuae 1983); ‘Priestly Periochae’, R. F. I. C. 
129 (2001) 148-60, praesertim pp. 156-57. 

3 Elogium scripsit A. R. Dyck, Gnomon 78 (2006) 574-75. 


VI PRAEFATIO 


Reliquit autem utriusque quae hic prodit orationis textum satis ut ipsi 
videbatur elucubratum cum apparatu critico et appendice orthographica. 
Deerant praefatio, testimonia, conspectus notarum, index nominum, et in 
indice librorum adhibitorum, cui conficiendo nondum ut videtur multum 
laboris impenderat, aderant complura quae ad has orationes non pertine- 
bant, deerant nonnulla ad apparatum intelligendum necessaria. In summa 
tamen eo opus pervenerat ut non iniuria tam Bibliothecae praesides quam 
uxor devotissima et cum mariti studiis coniunctissima enitendum puta- 
rent ne cum auctore interiret. Ea igitur quicquid invenerat redactoribus 
tradidit, illi mecum communicaverunt si forte dignum aestimarem quod 
praefatione addita iuris publici fieret; quas inferias manibus viri latine 
doctissimi et de Cicerone optime meriti libens mitto. 

A codicibus incipio. Iampridem constat omnem antiqui illius corporis 
memoriam tribus deberi testibus, quorum duo superstites sunt, P scilicet 
et multis in locis decurtatus H, tertius vero ex prole cognoscitur, et ita qui- 
dem ut codices G E ceteros eiusdem stirpis et aetate et fide superent. Acce- 
dit in Sestiana fragmentum Leidense Voss. Lat. F 67 ff. 1-2 codicis P fere 
aequale; in Caeliana, ut de fragmentis vetustioribus taceam, codicis Clunia- 
censis progenies a corpore illo prorsus alieni; item in oratione qua senatui 
gratias egit fons quidam ex Germanicis praesertim testibus notus*. De co- 
dicibus PGEH, de correctore P?, de vinculis quibus inter se colligantur, 
in fasciculis 21 22 23 uberrime disputatum est, neque aliud quicquam hic 
attinet dicere quam editorem ut in ceteris orationibus, ita in his duabus om- 
nes ipsum contulisse singulasque eorum discrepantias in apparatu citare. 

Ex recentiorum testium turba, utpote tota aut ex P aut ex H aut ex eo- 
dem fere quo GE fonte deducta, mirum esset si quicquam praeter coniec- 
turas vel felices errores protrahi posset, sed adiecit editor hic illic codi- 
ces italicos A JS b, editiones Romanam et Venetam anni utramque 1471; 
quod cur omnino fecerit, aut cur cum facere statuisset hos potissimum 
elegerit, aut cur semel citatos non constanter citarit, ne lectis quidem 


* Cf. Texts and transmission pp. 57-61. Codices PLGEH et Bernensem 136, 
codicis P apographon, descripsit B. Munk Olsen, L'étude des auteurs classiques 
latins aux XF et XII siècles, I (Parisiis 1982) 148-50 C 46, 151 C 51, 155-56 C 66, 
198 B 208, 215-16 C 251, 270 B 423; recentiores multos, ex quibus 117 orationem 
de provinciis consularibus, 126 orationem pro Balbo habitam continent, Rizzo in 
catalogo supra citato. De oratione qua senatui gratias egit cf. quae dixi in 'Some 
applications of Pasquali's “criterio geografico" to 15th-century Latin manuscripts’ 
apud G. Cavallo, Le strade del testo (Barii 1987), 1-10, praesertim pp. 6, 7-8. 


PRAEFATIO VII 


praefationibus in Sestianam et Vatinianam satis intelligere me fateor". Sic 
contra mihi persuaseram, in oratione pro Balbo habita, quo ad unum sal- 
tem codicum italicorum fontem propius accederetur, conferendum prae 
ceteris esse Ottobonianum Latinum 1710, quem etiam ipse in Sestianae 
praefatione commemorat*. Huius igitur codicis imagine inspecta, nihil 
eum cum H, ut in codicibus italicis solet fieri, multa vero cum G E omit- 
tere comperi, velut cap. 12 voce, 16 omnis gentes, 25 hominum, 29 om- 
nes, 45 de iure, 49 ille, 52 fundus, non, 56 dubia, 59 pro, 61 amplissimo 
ornavit; nec minoris momenti est quod in cap. 16 ante atque, ubi vocem 
deesse cuivis patet, non experta ut H supplet sed praesens, unde apparet 
cur in AJSb? et ed. Romana legatur praesens experta. Vix autem casu 
factum existimo quod deest in eo oratio de provinciis consularibus habita; 
nam nec Leonardus Arretinus eam in litteris a. 1408 ad Nicolaum missis 
attigit neque inter lectiones ex testibus italicis in apparatu citatas ullam 
reperio quae non ad codicem H possit referri, qui praeter pauca quae casu 
procul dubio exciderunt, velut cap. 11 Gabinii, 20 sicut, 43 fortasse, 44 
mihi, 45 summa auctoritate, servarat ... de caelo, 46 res, orationem in- 
tegram servat. Moneo tamen codicis P nepotem, Marcianum scilicet 272 
bibliothecae Laurentianae, Nicolao praesto fuisse". 

Inter lectiones quas ex codicibus affert nullam offendi quae neglegen- 


5 V. illic p. xix, hic pp. xciii-xciv. Cf. ea quae in censura fasciculi 23 de codici- 
bus italicis disceptavimus ego ipse, R. F. I. C. 125 (1997) 333-37, et S. P. Oakley, 
C. R. n.s. 48 (1998) 42-45, cuius opinioni totus assentior. 

€ P. xviii. 87 quos noverat orationis pro Balbo habitae codices in quinque fami- 
lias digessit Aetius Ornato adiuvante S. Regnier, “Classification automatique des 
manuscrits des discours de Cicéron fondée sur le choix et l'ordre des discours’, 
R. H. T. 9 (1979) 329-41, praesertim pp. 336-41; Ottobonianus autem is est quem 
VOTS5 vocat. Cf. etiam ‘Before and after Poggio: some manuscripts of Cicero's 
speeches’, R. F. I. C. 112 (1984) 266-84, ubi tamen non multum habui quod de 
his duabus orationibus dicerem, totamque in fasciculo 7 de Quinctianae codicibus 
disputationem, pp. vii-xliv. 

7 Cf. quae dixi in R. F. I. C. 112 (1984) 268-69, 284 n. 1; ‘Codici tedeschi di 
Cicerone’, Ciceroniana n. s. 6 (1988) 77-86, praesertim p. 81; “The circulation 
of classical works on rhetoric from the 12th to the 14th century’ apud Retorica e 
poetica tra i secoli XII e XIV (Florentiae 1988), 109-24, praesertim p. 121 n. 17. 
De primis harum orationum circa id tempus lectoribus cf. Ornato, ‘La redécou- 
verte des discours de Cicéron en Italie et en France à la fin du XIV: et au début du 
XV siècle’ apud Acta conventus neo-latini Bononiensis, ed. R. J. Schoeck (Bing- 
hamton 1985), 564-76, praesertim pp. 568-60. 


VIII PRAEFATIO 


tiae suspicionem moveret. In coniecturarum autem auctoribus indican- 
dis longe aliter rem inveni administratam. Inveteratum enim apud edi- 
tores morem secutus saepe compendio ‘edd.’ usus est nullo nominato, 
nec semper locum repertu difficilem reclusit aut inter plura eiusdem viri 
docti opera suum cuique reddidit; adice quod multa recentiori cuidam 
editioni tributa alia iam praebet antiquior. Si vita suppeditasset, fortasse 
plura fecisset: ego quod potui vel correxi vel adiunxi. Parum tamen in his 
orationibus exploratae sunt recentiorum codicum lectiones, quos non sine 
fructu excuti docet Quinctiana?. 

Meras scripturae discrepantias in appendicem orthographicam relega- 
vit, quod ipse in prioribus fasciculis non fecerat, fecerat a. 1971 Ioannes 
Carolus Giardina in orationis pro Balbo habitae editione Mondadoriana, 
cuius tamen nulla usquam in chartis eius fit mentio. Pauca ex appendice 
in apparatum criticum, plura invicem transtuli. 

In textu non erat meum a iudicio eius recedere, sed in prioris orationis 
capitulo 36 vocem eieci dissidere, quam luce clarius apparebat eum repu- 
diaturum fuisse; nam cum Madvigio alienius scripserat. Genetivi formas 
quae in -ii exibant multas reliquit, sed priores eius fasciculos sequor, qui 
contractas exhibent.? Distinctionem hic illic leviter inflexi sublata aut ad- 
dita virgula. 

Indicem librorum ita refeci ut dempto siquid ad has orationes non per- 
tinebat cetera in duas partes separarem, in altera libris ab ipso enumeratis 
nihil adderem", priorem ad apparatum accommodarem. 

Postremum hunc diligentiae suae fructum, modo iuste maturuisset, 
haud scio an matri carissimae, studiorum eius in adulescentia super om- 
nes nutrici atque incitatrici, inscripturus fuerit vir et suis et litterarum 
latinarum curiosis grata memoria prosequendus. 


Cantabrigiae a. d. XIV Kal. Sept. a. MMVI M. D. Reeve 


* Cf. fasciculi 7 pp. xxxiv-xliv, Ixxi-Ixxiii. Ut ex orationibus de quibus hic agi- 
tur exempla praeferam, in alterius cap. 11 codex Ottob. Lat. 1710 cum Lambino 
habet perpendemus, in cap. 12 cum Angelio omittit er. 

? Cf. fasciculi 21 p. xxxv, 22 p. xl, 23 p. cvii. 

10 Addendus siquis alius fuit D. R. Shackleton Bailey, ‘On Cicero's speeches’, 
H. S. C. P. 83 (1979) 237-85, qui pp. 274-75 in orationis pro Balbo habitae capitu- 
lo 10 qua tanta coniecit ita conformata in sequentibus distinctione ut non post esse 
debet sed post recusanti sisteretur, p. 275 in alterius orationis capitulo 18 at Ti. 
Gracchus (sic iam ed. Gryph. non saeculi .xviii.' ut dicit sed anni 1546 ab Aemilio 
Ferretto curata), deinde in capitulo 21 at vero M. ille Lepidus. 

universam rem publicam, tum etiam erga meam salutem fide ac benevo- 
lentia singulari. quod si ille et paulo ante, et quotienscumque ei locus di- 
cendi ac potestas fuit, Gabinium et Pisonem, duo rei publicae portenta ac 
paene funera, cum propter alias causas, tum maxime propter illud insigne 
scelus eorum et importunam in me crudelitatem non solum sententia sua, 
sed etiam verborum gravitate esse notandos putavit, quonam me animo in 
eos esse oportet, cuius illi salutem pro pignore tradiderunt ad explendas 
suas cupiditates? sed ego in hac sententia dicenda non parebo dolori meo, 
non iracundiae serviam. quo animo unus quisque vestrum debet esse in 
illos, hoc ero: praecipuum illum et proprium sensum doloris mei, quem 
tamen vos communem semper vobis mecum esse duxistis, a sententia 
dicenda amovebo, ad ulciscendi tempora reservabo. 

Quattuor sunt provinciae, patres conscripti, de quibus adhuc intelle- 
go sententias esse dictas, Galliae duae, quas hoc tempore uno imperio 
videmus esse coniunctas, et Syria et Macedonia, quas vobis invitis et op- 
pressis pestiferi illi consules pro perversae rei publicae praemiis occupa- 
verunt. decernendae nobis sunt lege Sempronia duae. quid est quod pos- 
simus de Syria Macedoniaque dubitare? mitto quod eas ita partas habent 
ii qui nunc optinent, ut non ante attigerint quam hunc ordinem condem- 
narint, quam auctoritatem vestram e civitate exterminarint, quam fidem 
publicam, quam perpetuam populi Romani salutem, quam me ac meos 
omnis foedissime crudelissimeque vexarint. omnia domestica atque ur- 
bana mitto, quae tanta sunt ut numquam Hannibal huic urbi tantum mali 

optarit quantum illi effecerint. ad ipsas venio provincias. quarum Ma- 
cedonia, quae erat antea munita plurimorum imperatorum non turribus 
sed tropaeis, quae multis victoriis erat iam diu triumphisque pacata, sic a 
barbaris quibus est propter avaritiam pax erepta vexatur, ut Thessaloni- 
censes positi in gremio imperi nostri relinquere oppidum et arcem munire 
cogantur, ut via illa nostra quae per Macedoniam est usque ad Hellespon- 
tum militaris non solum excursionibus barbarorum sit infesta, sed etiam 
castris Thraeciis distincta ac notata. ita gentes eae quae ut pace uterentur 
vim argenti dederant praeclaro nostro imperatori, ut exhaustas domos re- 
plere possent, pro empta pace bellum nobis prope iustum intulerunt. 

Iam vero exercitus noster ille superbissimo dilectu et durissima con- 
quisitione collectus omnis interiit magno hoc dico cum dolore. mise- 
randum in modum milites populi Romani capti necati deserti dissipati 
sunt, incuria fame morbo vastitate consumpti, ut quod est indignissimum, 
scelus imperatoris [in] poena[m] exercitus expiatum esse videatur. atque 
hanc Macedoniam domitis iam gentibus finitimis barbariaque compressa 
pacatam ipsam per se et quietam tenui praesidio atque exigua manu etiam 
sine imperio per legatos nomine ipso populi Romani tuebamur. quae nunc 
consulari imperio atque exercitu ita vexata est vix ut se possit diuturna 
pace recreare; cum interea quis vestrum hoc non audivit, quis ignorat, 
Achaeos ingentem pecuniam pendere L. Pisoni quotannis, vectigal ac 

portorium Dyrrachinorum totum in huius unius quaestum esse conver- 
sum, urbem Byzantiorum vobis atque huic imperio fidelissimam hostilem 
in modum esse vexatam? quo ille, postea quam nihil exprimere ab egenti- 
bus, nihil ulla vi a miseris extorquere potuit, cohortis in hiberna misit; iis 
praeposuit quos putavit fore diligentissimos satellites scelerum, ministros 
cupiditatum suarum. omitto iuris dictionem in libera civitate contra leges 
senatusque consulta, caedes relinquo, libidines praetereo, quarum acer- 
bissimum extat indicium et ad insignem memoriam turpitudinis et paene 
ad iustum odium imperi nostri, quod constat nobilissimas virgines se in 
puteos abiecisse et morte voluntaria necessariam turpitudinem depulisse; 
nec haec idcirco omitto quod non gravissima sint, sed quia nunc sine 
teste dico. ipsam vero urbem Byzantiorum fuisse refertissimam atque or- 
natissimam signis quis ignorat? quae illi exhausti sumptibus bellisque 
maximis, cum omnis Mithridaticos impetus totumque Pontum armatum 
effervescentem in Asiam atque erumpentem ore, repulsum et cervicibus 
interclusum suis sustinerent, tum, inquam, Byzantii et postea signa illa et 
reliqua urbis ornamenta sanctissime custodita tenuerunt: te imperatore in- 
felicissimo et taeterrimo, Caesonine Calventi, civitas libera et pro eximiis 
suis beneficiis a senatu et a populo Romano liberata sic spoliata atque nu- 
data est, ut nisi C. Vergilius legatus, vir fortis et innocens, intervenisset, 

unum signum Byzantii ex maximo numero nullum haberent. quod fanum 
in Achaia, qui locus aut lucus in Graecia tota tam sanctus fuit in quo 
ullum simulacrum, ullum ornamentum reliquum sit? emisti a foedissimo 
tribuno plebis tum in illo naufragio huius urbis, quam tu idem qui guber- 
nare debueras everteras, tum, inquam, emisti grandi pecunia, ut tibi de 
pecuniis creditis ius in liberos populos contra senatus consulta et contra 
legem generi tui dicere liceret. id emptum ita vendidisti ut aut ius non 
diceres, aut bonis civis Romanos everteres. quorum ego nihil dico, patres 
conscripti, nunc in hominem ipsum, de provincia disputo. itaque omnia 
illa quae et saepe audistis, et tenetis animis etiam si non audiatis, prae- 
termitto. nihil de hac eius urbana, quam ille praesens in mentibus vestris 
oculisque defixit, audacia loquor, nihil de superbia, nihil de contumacia, 
nihil de crudelitate disputo. lateant libidines eius illae tenebricosae, quas 
fronte et supercilio, non pudore et temperantia contegebat: de provincia 
quod agitur id disputo. huic vos non summittetis, hunc diutius manere pa- 
tiemini? cuius, ut provinciam tetigit, sic fortuna cum improbitate certavit 
ut nemo posset utrum posterior an infelicior esset iudicare. 

An vero in Syria diutius est Semiramis illa retinenda? cuius iter in pro- 
vinciam fuit eius modi ut rex Ariobarzanes consulem vestrum ad caedem 
faciendam tamquam aliquem Thraecem conduceret. deinde adventus in 
Syriam primus equitatus habuit interitum, post concisae sunt optimae co- 

hortes. igitur in Syria imperatore illo nihil aliud (neque cogitatum) neque 
actum est nisi pactiones pecuniarum cum tyrannis decisiones direptiones 
latrocinia caedes, cum palam populi Romani imperator instructo exerci- 
tu dexteram tendens non ad laudem milites hortaretur, sed omnia sibi et 
empta et emenda esse clamaret. 

Iam vero publicanos miseros — me etiam miserum illorum ita de me 
meritorum miseriis ac dolore! — tradidit in servitutem Iudaeis et Syris, 
nationibus natis servituti. statuit ab initio et in eo perseveravit ius pu- 
blicano non dicere; pactiones sine ulla iniuria factas rescidit, custodias 
sustulit, vectigalis multos ac stipendiarios liberavit. quo in oppido ipse 
esset aut quo veniret, ibi publicanum aut publicani servum esse vetuit. 
quid multa? crudelis haberetur si in hostis animo fuisset eo quo fuit in 
civis Romanos, eius ordinis praesertim qui est semper (pro) dignitate sua 
benignitate magistratuum sustentatus. itaque, patres conscripti, videtis 
non temeritate redemptionis aut negoti gerendi inscitia, sed avaritia su- 
perbia crudelitate Gabini paene adflictos iam atque eversos publicanos. 
quibus quidem vos in his angustiis aerari tamen subveniatis necesse est; 
etsi iam multis non potestis qui propter illum hostem senatus, inimicissi- 

mum ordinis equestris bonorumque omnium non solum bona, sed etiam 
honestatem miseri deperdiderunt, quos non parsimonia, non continentia, 
non virtus, non labor, non splendor tueri potuit contra illius helluonis et 
praedonis audaciam. quid? qui se etiam nunc subsidiis patrimoni aut ami- 
corum liberalitate sustentant, hos perire patiemur? an si qui frui publico 
non potuit per hostem, hic tegitur ipsa lege censoria; quem is frui non 
sinit, qui est etiam si non appellatur hostis, huic ferri auxilium non opor- 
tet? retinete igitur in provincia diutius eum qui de sociis cum hostibus, 
de civibus cum sociis faciat pactiones, qui hoc etiam se pluris esse quam 
collegam putet, quod ille vos tristitia voltuque deceperit, ipse nunquam 
se minus quam erat nequam esse simularit. Piso autem alio quodam modo 
gloriatur se brevi tempore perfecisse ne Gabinius unus omnium nequis- 
simus existimaretur. 

Hos vos de provinciis, si non aliquando deducendi essent, deripiendos 
non putaretis? et has duplicis pestes sociorum, militum cladis, publica- 
norum ruinas, provinciarum vastitates, imperi maculas teneretis? at idem 
vos anno superiore hos eosdem revocabatis, cum vix in provincias perve- 
nissent. quo tempore si liberum vestrum iudicium fuisset nec toties dilata 
res nec ad extremum e manibus erepta, restituissetis — id quod cupieba- 
tis — vestram auctoritatem iis per quos erat amissa revocatis, et iis ipsis 
praemiis extortis quae erant pro scelere atque eversione patriae consecuti. 
qua e poena si tum aliorum opibus, non suis, invitissimis vobis evolarunt, 
at aliam multo maiorem gravioremque subierunt. quae enim homini in 

quo aliqui si non famae pudor, at supplici timor est, gravior poena acci- 
dere potuit quam non credi litteris iis quae rem publicam bene gestam in 
bello nuntiarent? hoc statuit senatus, cum frequens supplicationem Gabi- 
nio denegavit, primum homini sceleribus flagitiis contaminatissimo nihil 
esse credendum, deinde a proditore atque eo quem praesentem hostem 
rei publicae cognosset bene rem publicam geri non potuisse, postremo 
ne deos quidem immortalis velle aperiri sua templa et sibi subplicari ho- 
minis impurissimi et sceleratissimi nomine. itaque ille alter aut ipse est 
homo doctus et a suis Graecis suptilius eruditus, quibuscum iam in exos- 
tra helluatur — antea post siparium solebat —, aut amicos habet prudentio- 
res quam Gabinius, cuius nullae litterae proferuntur. 

Hosce igitur imperatores habebimus? quorum alter non audet nos certi- 
ores facere (cur) imperator appelletur, alterum, si tabellarii non cessarint, 
necesse est paucis diebus paeniteat audere. cuius amici — si qui sunt aut si 
beluae tam immani tamque taetrae possunt ulli esse amici — hac consola- 
tione utuntur, etiam T. Albucio supplicationem hunc ordinem denegasse. 
quod est primum dissimile, res in Sardinia cum mastrucatis latrunculis a 
propraetore una cohorte auxiliaria gesta et bellum cum maximis Syriae 
gentibus (et) tyrannis consulari exercitu imperioque confectum. deinde 
Albucius quod a senatu petebat ipse sibi in Sardinia ante decreverat. 
constabat enim Graecum hominem ac levem in ipsa provincia quasi tri- 

umphasse, itaque hanc eius temeritatem senatus supplicatione denegata 
notavit. sed fruatur sane hoc solacio, atque hanc insignem ignominiam, 
quoniam uni praeter se inusta sit, putet esse leviorem, dum modo cuius 
exemplo se consolatur, eius exitum expectet, praesertim cum in Albucio 
nec Pisonis libidines nec audacia Gabini fuerit ac tamen hac una plaga 
conciderit, ignominia senatus. 

Atqui duas Gallias qui decernit consulibus duobus, hos retinet ambo; 
qui autem alteram Galliam et aut Syriam aut Macedoniam, tamen alte- 
rum retinet, in utriusque pari scelere disparem condicionem facit. 'faci- 
am,’ inquit, ‘illas praetorias, ut Pisoni et Gabinio succedatur statim." si 
hic sinat! tum enim tribunus intercedere poterit, nunc non potest. itaque 
ego idem qui nunc consulibus iis qui designati erunt Syriam Macedo- 
niamque decerno decernam easdem praetorias, ut et praetores annuas 
provincias habeant, et eos quam primum videamus quos animo aequo 
videre non possumus. sed, mihi credite, numquam succedetur illis, nisi 
cum ea lege referetur, qua intercedi de provinciis non licebit. itaque hoc 
tempore amisso annus est integer vobis exspectandus, quo interiecto civi- 
um calamitas, sociorum aerumna, sceleratissimorum hominum inpunitas 
propagatur. 

Quod si essent illi optimi viri, tamen ego mea sententia C. Caesari suc- 
cedendum nondum putarem. qua de re dicam, patres conscripti, quae sen- 
tio, atque illam interpellationem mei familiarissimi qua paulo ante inter- 

rupta est oratio mea non pertimescam. negat me vir optimus inimiciorem 
Gabinio debere esse quam Caesari; omnem illam tempestatem cui ces- 
serim Caesare impulsore atque adiutore esse excitatam. cui si primum sic 
respondeam, me communis utilitatis habere rationem, non doloris mei, 
possimne probare cum id me facere dicam quod exemplo fortissimorum 
et clarissimorum civium facere possim? an Ti. Gracchus — patrem dico, 
cuius utinam filii ne degenerassent a gravitate patria! — tantam laudem 
est adeptus, quod tribunus plebis solus ex toto illo collegio L. Scipioni 
auxilio fuit inimicissimus et ipsius et fratris eius Africani iuravitque in 
contione se in gratiam non redisse, sed alienum sibi videri dignitate im- 
peri, quo duces essent hostium Scipione triumphante ducti, eodem ipsum 
duci qui triumphasset? quis plenior inimicorum fuit C. Mario? L. Crassus 
M. Scaurus alieni, inimici omnes Metelli. at ii non modo illum inimicum 
ex Gallia sententiis suis non detrahebant, sed ei propter rationem Gallici 
belli provinciam extra ordinem decernebant. bellum in Gallia maximum 
gestum est: domitae sunt a Caesare maximae nationes, sed nondum legi- 
bus, nondum iure certo, nondum satis firma pace devinctae. bellum ad- 
fectum videmus et, vere ut dicam, paene confectum, sed ita ut si idem 
extrema persequitur qui inchoavit, iam omnia perfecta videamus, si suc- 
ceditur, periculum sit ne instauratas maximi belli reliquias ac renovatas 
audiamus. ergo ego senator inimicus, si ita vultis, homini, amicus esse, 
sicut semper fui, rei publicae debeo. quid? si ipsas inimicitias depono rei 

publicae causa, quis me tandem iure reprehendet? praesertim cum ego 
omnium meorum consiliorum atque factorum exempla semper ex sum- 
morum hominum factis mihi censuerim petenda. an vero M. ille Lepidus 
qui bis consul et pontifex maximus fuit non solum memoriae testimo- 
nio, sed etiam annalium litteris et summi poetae voce laudatus est, quod 
cum M. Fulvio collega quo die censor est factus, homine inimicissimo, in 
campo statim rediit in gratiam, ut commune officium censurae communi 
animo ac voluntate defenderent? atque ut vetera quae sunt innumerabilia 
mittam, tuus pater, Philippe, nonne uno tempore cum suis inimicissimis 
in gratiam rediit? quibus eum omnibus eadem res publica reconciliavit 
quae alienarat. multa praetereo, quod intueor coram haec lumina atque 
ornamenta rei publicae, P. Servilium et M. Lucullum. utinam etiam 
L. Lucullus ille viveret! quae fuerunt inimicitiae in civitate graviores 
quam Lucullorum atque Servili? quas in viris fortissimis non solum 
extinxit rei publicae (utilitas) dignitasque ipsorum, sed etiam ad ami- 
citiam consuetudinemque traduxit. quid? Q. Metellus Nepos nonne 
consul in templo Iovis Optimi Maximi permotus cum auctoritate vestra, 
tum illa P. Servili incredibili gravitate dicendi apsens mecum summo suo 
beneficio rediit in gratiam? an ego possum huic esse inimicus cuius lit- 
teris fama nuntiis celebrantur aures cotidie meae novis nominibus genti- 
um nationum locorum? ardeo, mihi credite, patres conscripti, — id quod 
vosmet de me existimatis et facitis ipsi — incredibili quodam amore pa- 
triae, qui me amor et subvenire olim impendentibus periculis maximis 
cum dimicatione capitis, et rursum cum omnia tela undique esse intenta 
in patriam viderem, subire coégit atque excipere unum pro universis. hic 


202 reprehendet PGEb’ : reprehendat HAJS b! edd. R. et V. || 204 hominum 
P’GEH : hominem P! | petenda PGH : petendam E ll 205 memoriae PGE : 
memoria et HAJSb edd. R. et V. ll 206 est PGESb? ed. R. : non est HAJb! 
ed. V. || 208 ut PGH : in E Il 210 cum (omnibus) Gneisse 176 || 211 in gratiam 
rediit (redit P) PGE: rediit in gratiam HJSb edd. R. et V. | [omnibus] Gneisse 
176 || 212 alienaverat Zie. 206 || 213 rei p. PGH : om. E ll 214 ille viveret b? 
ed. Med. : ille desiderat PG'E : ille desideret G? : ille desineret HAJSb! edd. 
R. et V. : illic adsideret Mdv.! 415, prob. Cou. : lac. ante ille statuit A. Kl. || 
215 servili P : serviliorum GEH AJSb edd. R. et V. || 216 rei p. PGH : RP- 
(i. e. res p.) E | utilitas add. Bai. || 217 quid? Q. PPGEH : quidque P! Il 219 illa 
Pluy? 268 : illius PGEHAJSb edd. R. et V, prob. Cou.; at cf. A. Kl. | suo 
PGH : om. E ll 223 facitis PPGEH : factis P! || 224 amor P?GEH : amore P! Il 
226 subire PPGEH : subre P' 


22 


23 


24 


25 


12 M. TVLLIVS CICERO 


me meus in rem publicam animus pristinus ac perennis cum C. Caesare 
reducit reconciliat restituit in gratiam. 

Quod volent denique homines existiment, nemini ego possum esse bene 
merenti de re publica non amicus. etenim si iis qui haec omnia flamma 
ac ferro delere voluerunt non inimicitias solum, sed etiam bellum indixi 
atque intuli, cum partim mihi illorum familiares, partim etiam me defen- 
dente capitis iudiciis essent liberati, cur eadem res publica quae me in 
amicos inflammare potuit inimicis placare non possit? quod mihi odium 
cum P. Clodio fuit nisi quod perniciosum patriae civem fore putabam, qui 
turpissima libidine incensus duas res sanctissimas, religionem et pudiciti- 
am, uno scelere violasset? num est igitur dubium ex iis rebus quas is egit 
agitque cotidie, quin ego in illo oppugnando rei publicae plus quam otio 
meo, non nulli in eodem defendendo suo plus otio quam communi pro- 
spexerint? ego me a C. Caesare in re publica dissensisse fateor et sensisse 
vobiscum; sed nunc isdem vobis adsentior, cum quibus antea sentiebam. 
vos enim, ad quos litteras L. Piso de suis rebus non audet mittere, qui Ga- 
bini litteras insigni quadam nota atque ignominia nova condemnastis, C. 
Caesari supplicationes decrevistis numero ut nemini uno ex bello, honore 
ut omnino nemini. cur igitur exspectem hominem aliquem qui me cum 
illo in gratiam reducat? reduxit ordo amplissimus, et ordo is qui est et 
publici consili et meorum omnium consiliorum auctor et princeps. vos 
sequor, patres conscripti, vobis optempero, vobis adsentior, qui quam diu 
C. Caesaris consilia in re publica non maxime diligebatis, me quoque 

cum illo minus coniunctum videbatis; postea quam rebus gestis mentes 
vestras voluntatesque mutastis, me non solum comitem esse sententiae 
vestrae, sed etiam laudatorem vidistis. 

Sed quid est quod in hac causa maxime homines admirentur et repre- 
hendant meum consilium, cum ego idem antea multa decreverim, quae 
magis ad hominis dignitatem quam ad rei publicae necessitatem perti- 
nerent? supplicationem quindecim dierum decrevi sententia mea. rei pu- 
blicae satis erat tot dierum quot C. Mario; dis immortalibus non erat exi- 
gua eadem gratulatio quae ex maximis bellis. ergo ille cumulus dierum 
hominis est dignitati tributus. in quo ego quo consule referente primum 
decem dierum est supplicatio decreta Cn. Pompeio Mithridate interfecto 
et confecto Mithridatico bello, et cuius sententia primum duplicata est 
supplicatio consularis — mihi enim estis adsensi, cum eiusdem Pompei 
litteris recitatis confectis omnibus maritimis terrestribusque bellis suppli- 
cationem dierum decem decrevistis —, sum Cn. Pompei virtutem et animi 
magnitudinem admiratus, quod cum ipse ceteris omnibus esset omni ho- 
nore antelatus, ampliorem honorem alteri tribuebat quam ipse erat conse- 
cutus. ergo in illa supplicatione quam ego decrevi res ipsa tributa est dis 
immortalibus et maiorum institutis et utilitati rei publicae, sed dignitas 
verborum, honos et novitas et numerus dierum Caesaris ipsius laudi glo- 
riaeque concessus est. relatum est ad nos nuper de stipendio exercitus; 
non decrevi solum, sed etiam ut vos decerneretis laboravi; multa dissen- 
tientibus respondi; scribendo adfui. tum quoque homini plus tribui quam 

nescio cui necessitati. illum enim arbitrabar etiam sine hoc subsidio pe- 
cuniae retinere exercitum praeda ante parta et bellum conficere posse; 
sed decus illud et ornamentum triumphi minuendum nostra parsimonia 
non putavi. actum est de decem legatis quos alii omnino non dabant, alii 
exempla quaerebant, alii tempus differebant, alii sine ullis verborum or- 
namentis dabant. in ea quoque re sic sum locutus ut omnes intellegerent 
me id quod rei publicae causa sentirem facere uberius propter ipsius Ca- 
esaris dignitatem. 

At ego idem nunc in provinciis decernendis, qui illas omnis res egi 
silentio, interpellor, cum (in) superioribus causis hominis ornamenta fue- 
rint, in hac me nihil aliud nisi ratio belli, nisi summa utilitas rei publicae 
moveat. nam ipse Caesar quid est cur in provincia commorari velit, nisi 
ut ea quae per eum adfecta sunt perfecta rei publicae tradat? amoenitas 
eum, credo, locorum, urbium pulchritudo, hominum nationumque illa- 
rum humanitas et lepos, victoriae cupiditas, finium imperi propagatio 
retinet. quid illis terris asperius, quid incultius oppidis, quid nationibus 
inmanius, quid porro tot victoriis praestabilius, quid Oceano longius in- 
veniri potest? an reditus in patriam habet aliquam offensionem? utrum 
apud populum, a quo missus, an apud senatum, a quo ornatus est? an dies 
auget eius desiderium, an magis oblivionem, ac laurea illa magnis pericu- 
lis parta amittit longo intervallo viriditatem? qua re si qui hominem non 
diligunt, nihil est quod eum de provincia devocent; ad gloriam devocant, 
ad triumphum, ad gratulationem, ad summum honorem senatus, eques- 

tris ordinis gratiam, populi caritatem. sed si ille hac tam eximia fortuna 
propter utilitatem rei publicae frui non properat ut omnia illa conficiat, 
quid ego senator facere debeo, quem etiam si ille aliud vellet, rei publicae 
consulere oporteret? 

Ego vero sic intellego, patres conscripti, nos hoc tempore in provinciis 
decernendis perpetuae pacis habere oportere rationem. nam quis hoc non 
sentit, omnia alia esse nobis vacua ab omni periculo atque etiam suspicio- 
ne belli? iam diu mare videmus illud inmensum, cuius fervore non solum 
maritumi cursus, sed urbes etiam et viae militares iam tenebantur, virtute 
Cn. Pompei sic a populo Romano ab Oceano usque ad ultimum Pontum 
tamquam unum aliquem portum tutum et clausum teneri; nationes eas 
quae numero hominum ac multitudine ipsa poterant in provincias nostras 
redundare ita ab eodem esse partim recisas partim repressas, ut Asia, quae 
imperium antea nostrum terminabat, nunc tribus novis provinciis ipsa 
cingatur. possum de omni regione, de omni genere hostium dicere: nulla 
gens est quae non aut ita sublata sit ut vix extet, aut ita domita ut quiescat, 
aut ita pacata ut victoria nostra imperioque laetetur. bellum Gallicum, 
patres conscripti, C. Caesare imperatore gestumst, antea tantum modo 
repulsum. semper illas nationes nostri imperatores refutandas potius bel- 
lo quam lacessendas putaverunt. ipse ille C. Marius cuius divina atque 
eximia virtus magnis populi Romani luctibus funeribusque subvenit, in- 
fluentis in Italiam Gallorum maximas copias repressit, non ipse ad eo- 
rum urbes sedesque penetravit. modo ille meorum laborum periculorum 
consiliorum socius, C. Pomptinus, fortissimus vir, ortum repente bellum 
Allobrogum atque hac scelerata coniuratione excitatum proeliis fregit, 

eosque domuit qui lacessierant, et ea victoria contentus re publica metu 
liberata quievit. (C.) Caesaris longe aliam video fuisse rationem. non 
enim sibi solum cum iis quos iam armatos contra populum Romanum vi- 
debat bellandum esse duxit, sed totam Galliam in nostram dicionem esse 
redigendam. itaque cum acerrimis nationibus et maximis Germanorum et 
Helvetiorum proeliis felicissime decertavit, ceteras conterruit compulit 
domuit, imperio populi Romani parere adsuefecit, et quas regiones quas- 
que gentis nullae nobis antea litterae, nulla vox, nulla fama notas fecerat, 
has noster imperator nosterque exercitus et populi Romani arma peragra- 
runt. semitam tantum Galliae tenebamus antea, patres conscripti; ceterae 
partes a gentibus aut inimicis huic imperio aut infidis aut incognitis aut 
certe inmanibus et barbaris et bellicosis tenebantur; quas nationes nemo 
umquam fuit quin frangi domarique cuperet. nemo sapienter de re publica 
nostra cogitavit iam inde a principio huius imperi, quin Galliam maxime 
timendam huic imperio putaret. sed propter vim ac multitudinem gentium 
illarum numquam est antea cum omnibus dimicatum; restitimus semper 
lacessiti. nunc denique est perfectum ut imperi nostri terrarumque illarum 
idem esset extremum. Alpibus Italiam munierat antea natura non sine ali- 
quo divino numine. nam si ille aditus Gallorum immanitati multitudini- 
que patuisset, numquam haec urbs summo imperio domicilium ac sedem 
praebuisset. quae iam licet considant. nihil est enim ultra illam altitudi- 
nem montium usque ad Oceanum, quod sit Italiae pertimescendum. sed 

tamen una atque altera aestas vel metu vel spe, vel poena vel praemiis, vel 
armis vel legibus potest totam Galliam sempiternis vinclis adstringere. 
impolitae vero res et acerbae si erunt relictae, quamquam sunt accisae, 
tamen efferent se aliquando et ad renovandum bellum revirescent. qua 
re sit in eius tutela Gallia cuius fidei virtuti felicitati commendata est. qui 
si Fortunae muneribus amplissimis ornatus saepius eius deae periculum 
facere nollet, si in patriam, si ad deos penatis, si ad eam dignitatem quam 
in civitate sibi propositam videt, si ad iucundissimos liberos, si ad claris- 
simum generum redire properaret, si in Capitolium invehi victor cum illa 
insigni laude gestiret, si denique timeret casum aliquem, qui illi tantum 
addere iam non potest quantum auferre, nos tamen oporteret ab eodem 
illa omnia a quo profligata sunt confici velle. cum vero ille suae gloriae 
iam pridem, rei publicae nondum satis fecerit, et malit tamen tardius ad 
suorum laborum fructus pervenire quam non explere susceptum rei publi- 
cae munus, nec imperatorem incensum ad rem publicam bene gerendam 
revocare, nec totam Gallici belli rationem prope iam explicatam pertur- 
bare atque impedire debemus. 

Nam illae sententiae virorum clarissimorum minime probandae sunt, 
quorum alter ulteriorem Galliam decernit cum Syria, alter citeriorem. 
qui ulteriorem, omnia illa de quibus disserui paulo ante perturbat; simul 

ostendit eam se tenere legem quam esse legem neget, et quae pars pro- 
vinciae sit cui non possit intercedi, hanc se avellere, quae defensorem 
habeat non tangere; simul et illud facit ut quod illi a populo datum sit, id 
non violet, quod senatus dederit, id senator properet auferre. alter belli 
Gallici rationem habet, fungitur officio boni senatoris, legem quam non 
putat, eam quoque servat; praefinit enim successori diem. quo mihi 
nihil videtur alienius a dignitate disciplinaque maiorum quam ut qui 
consul Kalendis Ianuariis habere provinciam debet, is ut eam desponsam 
non decretam habere videatur. fuerit toto in consulatu sine provincia, cui 
fuerit ante quam designatus est decreta provincia. sortietur an non? nam 
et non sortiri absurdum est, et quod sortitus sis non habere. proficiscetur 
paludatus? quo? quo pervenire ante certam diem non licebit. Ianuario 
Februario provinciam non habebit: Kalendis ei denique Martiis nascetur 
repente provincia. ac tamen his sententiis Piso in provincia permanebit. 
quae cum gravia sunt, (tum) nihil gravius illo quod multari imperatorem 
deminutione provinciae contumeliosum est neque solum summo in viro, 
sed etiam mediocri in homine (ne) accidat providendum. 

Ego vos intellego, patres conscripti, multos decrevisse eximios hono- 
res C. Caesari et prope singulari(s. si) quod ita meritus erat, grati, sin eti- 
am, ut quam coniunctissimus huic ordini esset, sapientes ac divini fuistis. 
neminem umquam est hic ordo conplexus honoribus et beneficiis suis, 

qui ullam dignitatem praestabiliorem ea quam per vos esset adeptus pu- 
tarit. nemo umquam hic potuit esse princeps qui maluerit esse popularis. 
Sed homines aut propter indignitatem suam diffisi ipsi sibi, aut propter 
reliquorum optrectationem ab huius ordinis coniunctione depulsi, saepe 
ex hoc portu se in illos fluctus prope necessario contulerunt. qui si ex illa 
iactatione cursuque populari bene gesta re publica referunt aspectum in 
curiam, atque huic amplissimae dignitati esse commendati volunt, non 
modo non repellendi sunt, verum etiam expetendi. Monemur a fortissimo 
viro atque optimo post hominum memoriam consule, ut provideamus ne 
citerior Gallia nobis invitis alicui decernatur post eos consules qui nunc 
erunt designati, perpetuoque posthac ab iis qui hunc ordinem oppugnent 
populari ac turbulenta ratione teneatur. quam ego plagam etsi non con- 
temno, patres conscripti, praesertim monitus a sapientissimo consule et 
diligentissimo custode pacis atque oti, tamen vehementius arbitror per- 
timescendum, si hominum clarissimorum ac potentissimorum aut hono- 
rem minuero aut studium erga hunc ordinem repudiaro. nam ut C. Iulius 
omnibus a senatu eximiis aut novis rebus ornatus per manus hanc provin- 
ciam tradat ei cui minime vos velitis, per quem ordinem ipse amplissi- 
mam sit gloriam consecutus, ei ne libertatem quidem relinquat, adduci ad 
suspicandum nullo modo possum. postremo quo quisque animo futurus 
sit, nescio, quid sperem video. praestare hoc senator debeo, quantum pos- 
sum, ne quis vir clarus aut potens huic ordini iure irasci posse videatur. 
atque haec, si inimicissimus essem C. Caesari, sentirem tamen rei publi- 
cae causa. 

Sed non alienum esse arbitror, quo minus saepe aut interpeller a non 
nullis aut tacitorum existimatione reprehendar, explicare breviter quae 
mihi sit ratio et causa cum Caesare. ac primum illud tempus familiaritatis 
et consuetudinis quae mihi cum illo, quae fratri meo, quae C. Varroni 
consobrino nostro, ab omnium nostrum adulescentia fuit praetermitto. 
postea quam sum penitus in rem publicam ingressus, ita dissensi ab illo 
ut in disiunctione sententiae coniuncti tamen amicitia maneremus. consul 
ille egit eas res quarum me participem esse voluit; quibus ego si minus 
adsentiebar, tamen illius mihi iudicium gratum esse debebat. me ille ut 
quinqueviratum acciperem rogavit, me in tribus sibi coniunctissimis con- 
sularibus esse voluit, mihi legationem quam vellem, quanto cum hono- 
re vellem detulit. quae ego omnia non ingrato animo, sed opstinatione 
quadam sententiae repudiavi. quam sapienter non disputo; multis enim 
non probabo; constanter quidem et fortiter certe, qui cum me firmissimis 
opibus contra scelus inimicorum munire et popularis impetus populari 
praesidio propulsare possem, quamvis excipere fortunam, subire vim at- 
que iniuriam malui quam aut a vestris sanctissimis mentibus dissidere 
aut de meo statu declinare. sed non is solum gratus debet esse qui accepit 
beneficium, verum etiam is cui potestas accipiendi fuit. ego illa orna- 
menta quibus ille me ornabat decere me et convenire iis rebus quas ges- 
seram non putabam; illum quidem amico animo me habere eodem loco 
quo principem civium, suum generum, sentiebam. traduxit ad plebem 
inimicum meum sive iratus mihi quod me secum ne in beneficiis quidem 
videbat posse coniungi, sive exoratus. ne haec quidem fuit iniuria. nam 

postea me ut sibi essem legatus, non solum suasit, verum etiam rogavit. 
ne id quidem accepi; non quo alienum mea dignitate arbitrarer, sed quod 
tantum rei publicae sceleris impendere a consulibus proximis non suspi- 
cabar. ergo adhuc magis est mihi verendum ne mea superbia in illius li- 
beralitate quam ne illius iniuria in nostra amicitia reprendatur. ecce illa 
tempestas, caligo bonorum et subita atque inprovisa formido, tenebrae rei 
publicae, ruina atque incendium civitatis, terror iniectus Caesari de eius 
actis, metus caedis bonis omnibus, consulum scelus cupiditas egestas au- 
dacia! si non sum adiutus, non debui; si desertus, sibi fortasse providit; si 
etiam oppugnatus — ut quidam aut putant aut volunt -, violata amicitia est, 
accepi iniuriam, inimicus esse debui, non nego. sed si idem ille tum me 
salvum esse voluit, cum vos me ut carissimum filium desiderabatis, et si 
vos idem pertinere ad causam illam putabatis, voluntatem Caesaris a sa- 
lute mea non abhorrere, et si illius voluntatis generum eius habeo testem, 
qui idem Italiam in municipiis, populum Romanum in contione, vos mei 
semper cupidissimos in Capitolio ad meam salutem incitavit, si denique 
Cn. Pompeius idem mihi testis de voluntate Caesaris et sponsor est illi 
de mea, nonne vobis videor et ultimi temporis recordatione et proximi 
memoria medium illud tristissimum tempus debere, si ex rerum natura 
non possim evellere, ex animo quidem certe excidere? 

Ego vero si mihi non licet per aliquos ita gloriari, me dolorem atque 
inimicitias meas rei publicae concessisse, si hoc magni cuiusdam hominis 

et persapientis videtur, utar hoc quod non tam ad laudem adipiscendam 
quam ad vitandam vituperationem valet, hominem me esse gratum, et 
non modo tantis beneficiis, sed etiam mediocri hominum benevolentia 
commoveri. a viris fortissimis et de me optime meritis quibusdam peto, ut 
si ego illos meorum laborum atque incommodorum participes esse nolui, 
ne illi me suarum inimicitiarum socium velint esse, praesertim cum mihi 
idem illi concesserint, ut etiam acta illa Caesaris quae neque oppugnavi 
antea neque defendi meo iam iure possim defendere. nam summi civitatis 
viri quorum ego consilio rem publicam conservavi, et quorum auctoritate 
illam coniunctionem Caesaris defugi, Iulias leges et ceteras illo consule 
rogatas iure latas negant: idem illam proscriptionem capitis mei contra 
salutem rei publicae, sed salvis auspiciis rogatam esse dicebant. itaque vir 
summa auctoritate, summa eloquentia dixit graviter casum illum meum 
funus esse rei publicae, sed funus iustum et indictum, mihi ipsi omnino 
perhonorificum, discessum meum funus dici rei publicae; reliqua non re- 
prendo, sed mihi ad id quod sentio adsumo. nam si illud iure rogatum 
dicere ausi sunt, quod nullo exemplo fieri potuit, nulla lege licuit, quia 
nemo de caelo servarat, oblitine erant tum cum ille qui id egerat plebeius 
est lege curiata factus dici de caelo esse servatum? qui si plebeius omnino 
esse non potuit, qui tribunus plebis potuit esse? et cuius tribunatus si ratus 
est, nihil est quod inritum ex actis Caesaris possit esse, eius non solum tri- 
bunatus, sed etiam perniciosissimae res auspiciorum religione conservata 

iure latae videbuntur? qua re aut vobis statuendum est legem Aeliam ma- 
nere, legem Fufiam non esse abrogatam, non omnibus fastis legem ferri 
licere, cum lex feratur, de caelo servari obnuntiari intercedi licere, cen- 
sorium iudicium ac notionem et illud morum severissimum magisterium 
non esse nefariis legibus de civitate sublatum, si patricius tribunus plebis 
fuerit, contra leges sacratas, si plebeius, contra auspicia fuisse, aut mihi 
concedant homines oportet in rebus bonis non exquirere ea iura quae ipsi 
in perditis non exquirant, praesertim cum ab illis aliquotiens condicio C. 
Caesari lata sit, ut easdem res alio modo ferret, qua condicione auspicia 
requirebant, leges conprobabant, in Clodio auspiciorum ratio sit eadem, 
leges omnes sint eversae ac perditae civitatis. 


i ! ME "M 20 
Extremum illud est. ego, si essent inimicitiae mihi cum C. Caesare, 


tamen hoc tempore rei publicae consulere, inimicitias in aliud tempus 
reservare deberem; possem etiam summorum virorum exemplo inimici- 
tias rei publicae causa deponere. sed cum inimicitiae fuerint numquam, 
opinio iniuriae beneficio sit extincta, sententia mea, patres conscripti, 
si dignitas agitur Caesaris, homini tribuam, si honos quidam, senatus 
concordiae consulam, si auctoritas decretorum vestrorum, constantiam 
ordinis in eodem ornando imperatore servabo, si perpetua ratio Galli- 
ci belli, rei publicae providebo, si aliquod meum privatum officium, me 
non ingratum esse praestabo. atque hoc velim probare omnibus, patres 
conscripti; sed levissime feram si forte aut iis minus probaro qui meum 

inimicum repugnante vestra auctoritate texerunt, aut iis si qui meum cum 
inimico suo reditum in gratiam vituperabunt, cum ipsi et cum meo et cum 
suo inimico in gratiam non dubitarint redire. 500 

Si auctoritates patronorum in iudiciis valent, ab amplissimis viris L. : 
Corneli causa defensa est, si usus, a peritissimis, si ingenia, ab eloquen- 
tissimis, si studia, ab amicissimis et cum beneficiis cum L. Cornelio, tum 
maxima familiaritate coniunctis. quae sunt igitur meae partes? auctoritatis 
tantae quantam vos in me esse voluistis, usus mediocris, ingeni minime 
voluntati paris. nam ceteris a quibus est defensus hunc debere plurimum 
video; ego quantum ei debeam, alio loco. principio orationis hoc pono, 
me omnibus qui amici fuerint saluti et dignitati meae, si minus referen- 
da gratia satis facere potuerim, praedicanda et habenda certe satis esse 
facturum. quae fuerit hesterno die Cn. Pompei gravitas in dicendo, iudi- 2 
ces, quae facultas, quae copia, non opinione tacita vestrorum animorum, 

sed perspicua admiratione declarari videbatur. nihil enim umquam audivi 
quod mihi de iure suptilius dici videretur, nihil [de] memoria maiore 
de exemplis, nihil peritius de foederibus, nihil inlustriore auctoritate de 
bellis, nihil de re publica gravius, nihil de ipso modestius, nihil de cau- 15 

3 sa et crimine ornatius, ut mihi iam verum videatur illud esse quod non 
nulli litteris ac studiis doctrinae dediti quasi quiddam incredibile dicere 
putabantur, ei qui omnes animo virtutes penitus comprehendisset omnia 
quae faceret recte cadere. quae enim in L. Crasso potuit, homine nato ad 
dicendi singularem quandam facultatem, si hanc causam ageret, maior 20 
esse ubertas varietas copia, quam fuit in eo qui tantum potuit inpertire 
huic studio temporis quantum ipse a pueritia usque ad hanc aetatem a 

4 continuis bellis et victoriis conquievit? quo mihi difficilior est hic extre- 
mus perorandi locus. etenim ei succedo orationi quae non praetervecta sit 
aures vestras, sed in animis omnium penitus insederit, ut plus voluptatis 25 
ex recordatione illius orationis quam non modo ex mea, sed ex cuius- 

2 quam oratione capere possitis. sed mos est gerundus non modo Cornelio, 
cuius ego voluntati in eius periculis nullo modo desse possum, sed etiam 
Cn. Pompeio, qui sui facti, sui iudici, sui benefici voluit me esse, ut apud 
eosdem vos, iudices, nuper in alia causa fuerim, et praedicatorem et ac- 30 
torem. 

Ac mihi quidem hoc dignum re publica videtur, hoc deberi huius ex- 
cellentis viri praestantissimae gloriae, hoc proprium esse vestri offici, 
hoc satis esse causae ut quod fecisse Cn. Pompeium constet id omnes 
ei licuisse concedant. nam verius nihil est quam quod hesterno die dixit 
ipse, ita L. Cornelium de fortunis omnibus dimicare, ut nullius in delic- 
ti crimen vocaretur. non enim furatus esse civitatem, non genus suum 
ementitus, non in aliquo impudenti mendatio delituisse, non inrepsisse 
in censum dicitur: unum obicitur, natum esse Gadibus. quod negat nemo. 
cetera accusator fatetur, hunc in Hispania durissimo bello cum Q. Metel- 
lo, cum C. Memmio et in classe et in exercitu fuisse; ut Pompeius in His- 
paniam venerit Memmiumque habere quaestorem coeperit, numquam a 
Memmio discessisse, Carthagine esse opsessum, acerrimis illis proeliis et 
maximis, Sucronensi et Turiensi, interfuisse, cum Pompeio ad extremum 
belli tempus fuisse. haec sunt propria Corneli merita in rem publicam 
nostram, labor assiduitas dimicatio virtus digna summo imperatore, spes 
pro periculis praemiorum; praemia quidem ipsa non sunt in eius facto qui 
adeptus est, sed in eius qui dedit. donatus igitur est ob eas causas a Cn. 3 
Pompeio civitate. id accusator non negat, sed reprehendit ut in Cornelio 
causa ipsius probetur, poena quaeratur, in Pompeio causa laedatur, poena 
sit nulla nisi famae: sic innocentissimi hominis fortunas, praestantissumi 

imperatoris factum condemnari volunt. ergo in iudicium caput Corneli, 
factum Pompei vocatur. hunc enim in ea civitate in qua sit natus ho- 
nestissimo loco natum esse concedis, et ab ineunte aetate relictis rebus 
suis omnibus in nostris bellis nostris cum imperatoribus esse versatum, 55 
nullius laboris, nullius opsessionis, nullius proeli expertem fuisse. haec 
sunt omnia cum plena laudis, tum propria Corneli, nec in iis rebus crimen 

7 est ullum. ubi igitur est crimen? quod eum Pompeius civitate donavit. 
huiusne crimen? minime, nisi honos ignominia putanda est. cuius igitur? 
re vera nullius, actione accusatoris eius unius qui donavit. qui si adductus 60 
gratia minus idoneum hominem praemio adfecisset, quin etiam si virum 
bonum, sed non ita meritum, si denique aliquid [quod] non contra ac li- 
ceret factum diceretur, sed contra atque oporteret, tamen esset omnis eius 

8 modi reprehensio a vobis, iudices, repudianda. nunc vero quid dicitur? 
quid ait accusator? fecisse Pompeium quod ei facere non licuerit; quod 65 
gravius est quam si id factum ab eo diceret quod non oportuisset. est enim 
aliquid quod non oporteat, etiam si licet; quicquid vero non licet, certe 
non oportet. 

4 Hicego nunc cuncter sic agere, iudices, non esse fas dubitari quin quod 


53 pompei P?GEH : pompeium P! | enim in P?GEH : om. P! | qua est Bai. || 
55 nostris cum PH : cum GE | imperatoribus PGH : imperitis E || 56 proeli 
PGEAJS ed. R. : periculi Hb ed. V. || 57 omnia cum plena P?GEH : plena om- 
nia cum (ci extra versum) P! | iis PG : his EH || 58 ullum PG’EH : illud 
G! | est? PGH : om. E | pompeius PGH : pompei E ll 59-60 huiusne crimen ... 
qui donavit PGH : om. E l| 59 huiusne R. Kl. : huiusce P?GHb! : huius P! | 
honos PH : honor G? : homo G! | putanda PGAJS edd. R. et V. : vitanda H Il 
60 revera P ed. R. : reversa a G : reversa HAJS | actione Ang. : acciones (act- G) 
PGHAJSb edd. R. et V. | accusatoris P’GH : -res P! Il 61 quin Mdv.' 420 : qui 
PGEH ll 62 quod del. Gar. ll 63 diceretur PGH : ab eo diceret E ll 63-64 eius 
modi PGE : eius H ll 65 ait PG?H : agit G'E : agitat Paul 6 | fecisse PGH : 
fuisse E Il 65 quod? PGH : quid E || 66 oportuisset PGH : potuisset E | est 
enim HJASb edd. R. et V. : sed si enim P'GE : si enim P? || 67 quicquid 
P’GEH : quodqui P! | vero GEH : viro P Il 69 cuncter (cunter J) PGAJSb : 
ter E : constet H ed. V. : coner ed. R. || 69-71 sic agere ... fateamur P'GEH : 
lac. 4 versuum relicta om. P! || 69 dubitari P?'GEHJb! : dubitare Sb? 
Ern. | quin PGEAJS ed. R. : quia H ed. V. 


70 


75 


80 


85 


PRO BALBO 29 


Cn. Pompeium fecisse constet id non solum licuisse, sed etiam decuisse 
fateamur? quid enim abest huic homini quod si adesset, iure haec ei tri- 
bui et concedi putaremus? ususne rerum? qui pueritiae tempus extremum 
principium habuit bellorum atque imperiorum maximorum, cuius plerique 
aequales minus saepe castra viderunt quam hic triumphavit, qui tot habet 
triumphos quot orae sunt partesque terrarum, tot victorias bellicas quot 
sunt in rerum natura genera bellorum. an ingenium? cui etiam ipsi casus 
eventusque rerum non duces, sed comites [eius] consiliorum fuerunt, in 
quo uno ita summa fortuna cum summa virtute certavit, ut omnium iudi- 
cio plus homini quam deae tribueretur. an pudor, an integritas, an religio 
in eo, an diligentia umquam requisita est? quem provinciae nostrae, quem 
liberi populi, quem reges, quem ultimae gentes castiorem moderatiorem 
sanctiorem non modo viderunt, sed aut sperando umquam aut optando 
cogitaverunt? quid dicam de auctoritate? quae tanta est quanta in his tan- 
tis virtutibus ac laudibus esse debet. cui senatus populusque Romanus 
amplissimae dignitatis praemia dedit non postulanti, imperia vero etiam 
recusanti, huius de facto, iudices, ita quaeri ut id agatur licueritne ei face- 

re quod fecit, an vero non dicam non licuerit, sed nefas fuerit — contra foe- 
dus enim, id est contra populi Romani religionem et fidem, fecisse dici- 
tur —, non turpe rei publicae, nonne vobis? audi hoc de parente meo puer, 
cum Q. Metellus Luci filius causam de pecuniis repetundis diceret, ille 
vir cui patriae salus dulcior quam conspectus fuit, qui de civitate dece- 
dere quam de sententia maluit — hoc igitur causam dicente cum ipsius 
tabulae circumferrentur inspiciendi nominis causa, fuisse iudicem ex illis 
equitibus Romanis gravissimis viris neminem, quin removeret oculos (et) 
se totum averteret, ne forte quod ille in tabulas publicas rettulisset du- 
bitasse quisquam verumne an falsum esset videretur: nos Cn. Pompei 
decretum [iudicium] de consili sententia pronuntiatum recognoscemus, 
cum legibus conferemus, cum foederibus, omnia acerbissima diligentia 
perpendemus? Athenis aiunt cum quidam apud eos qui sancte graviter- 
que vixisset [et] testimonium publice dixisset et, ut mos Graecorum est, 
iurandi causa ad aras accederet, una voce omnes iudices ne is iuraret re- 
clamasse. [cum] Graeci homines spectati viri noluerunt religione videri 
potius quam veritate fidem esse constrictam: nos etiam in ipsa religione et 
legum et foederum conservanda qualis fuerit Cn. Pompeius dubitabimus? 
utrum enim scientem voltis contra foedera fecisse an inscientem? si scien- 

tem, — o nomen nostri imperi! o populi Romani excellens dignitas! 
o Cn. Pompei sic late longeque diffusa laus ut eius gloriae domicilium 
communis imperi finibus terminetur! o nationes urbes populi reges tetrar- 
chae tyranni — testes Cn. Pompei non solum virtutis in bello, sed etiam 
religionis in pace! vos denique mutae regiones inploro, et sola terrarum 
ultimarum, vos maria portus insulae litora! quae est enim ora, quae sedes, 
qui locus, in quo non extent huius cum fortitudinis, tum vero humanita- 
tis, cum animi, tum consili inpressa vestigia? hunc quisquam incredibili 
quadam atque inaudita gravitate virtute constantia praeditum foedera sci- 
entem neglexisse violasse rupisse dicere audebit? gratificatur mihi gestu 
accusator: inscientem Cn. Pompeium fecisse significat. quasi vero levius 
sit, cum in tanta re publica versere et maximis negotiis praesis, facere 
aliquid quod scias non licere, quam omnino non scire quid liceat. etenim 
utrum (qui in) Hispania bellum acerrumum et maximum gesserat quo 
iure Gaditana civitas esset nesciebat, an cum ius illius populi nosset, in- 
terpretationem foederis non tenebat? id igitur quisquam Cn. Pompeium 
ignorasse dicere audebit, quod mediocres homines, quod nullo usu, nullo 
studio praediti militari, quod librarioli denique scire profiteantur? equi- 

dem contra existimo, iudices, cum in omni genere ac varietate artium, 
etiam illarum quae sine summo otio non facile discuntur, Cn. Pompeius 
excellat, singularem quandam laudem eius praestabilem esse scientiam in 
foederibus pactionibus condicionibus populorum regum exterarum natio- 
num, in universo denique belli iure atque pacis; nisi forte ea quae nos libri 
docent in umbra atque otio, ea Cn. Pompeium neque cum requiesceret 
litterae, neque cum rem gereret regiones ipsae docere potuerunt. 

Atque, ut ego sentio, iudices, causa dicta est. temporum magis ego 
nunc vitiis quam genere iudici plura dicam. est enim haec saeculi quae- 
dam macula atque labes, virtuti invidere, velle ipsum florem dignitatis 
infringere. etenim si Cn. Pompeius abhinc annos quingentos fuisset, is vir 
a quo senatus adulescentulo atque equite Romano saepe communi saluti 
auxilium expetisset, cuius res gestae omnis gentes cum clarissima vic- 
toria terra marique peragrassent, cuius tres triumphi testes essent totum 
orbem terrarum nostro imperio teneri, quem populus Romanus in(auditis 
honoribus) singularibusque decorasset, si nunc apud nos id quod is fe- 
cisset contra foedus factum diceretur, quis audiret? nemo profecto. mors 
enim cum extinxet invidiam, res eius gestae sempiterni nominis gloria 

niterentur. cuius igitur audita virtus dubitationi locum non daret, huius 
experta atque perspecta optrectatorum voce laedetur? 


Omittam igitur Pompeium iam oratione mea reliqua, sed vos, iudices, 


animis ac memoria tenetote. de lege, de foedere, de exemplis, de perpetua 
consuetudine civitatis nostrae renovabo ea quae dicta sunt. nihil enim 
mihi novi, nihil integri neque M. Crassus, qui totam causam et pro facul- 
tate et pro fide sua diligentissime vobis explicavit, neque Cn. Pompeius, 
cuius oratio omnibus ornamentis abundavit, ad dicendum reliquit. sed 
quoniam me recusante placuit ambobus adhiberi hunc a me quasi perpoli- 
endi quendam operis extremum laborem, peto a vobis ut me offici potius 
quam dicendi studio hanc suscepisse operam ac munus putetis. ac prius 
quam adgrediar ad ius causamque Corneli, quiddam de communi condi- 
cione omnium nostrum deprecandae malivolentiae causa breviter com- 
memorandum videtur. si quo quisque loco nostrum est, iudices, natus, aut 
si in qua fortuna est nascendi initio constitutus, hunc vitae statum usque 
ad senectutem optinere deberet, et si omnes quos aut fortuna extulit, aut 
ipsorum inlustravit labor et industria, poena sunt adficiendi, non gravior 
L. Cornelio quam multis viris bonis atque fortibus constitui lex vitae et 
condicio videretur. sin autem multorum virtus ingenium humanitas ex 
infimo genere et fortunae gradu non modo amicitias et rei familiaris copi- 
as consecuta est, sed summam laudem honores gloriam dignitatem, non 

intellego cur potius invidia violatura virtutem L. Corneli quam aequitas 
vestra pudorem eius adiutura videatur. itaque quod maxime petendum 
est a vobis idcirco non peto, iudices, ne de vestra sapientia atque de ves- 
tra humanitate dubitare videar. est autem petendum ne oderitis ingenium, 
ne inimici sitis industriae, ne humanitatem opprimendam, ne virtutem 
poeniendam putetis. illud peto ut si causam ipsam per se firmam esse 
et stabilem videritis, hominis ipsius ornamenta adiumento causae potius 
quam inpedimento esse malitis. 

Nascitur, iudices, causa Corneli ex ea lege quam L. Gellius Cn. Cor- 
nelius ex senatus sententia tulerunt. qua lege videmus satis esse sanctum, 
ut cives Romani sint ii quos Cn. Pompeius de consili sententia singillatim 
civitate donaverit. donatum esse L. Cornelium praesens Pompeius dicit, 
indicant publicae tabulae, accusator fatetur, sed negat ex foederato popu- 
lo quemquam potuisse, nisi is populus fundus factus esset, in hanc civita- 
tem venire. o praeclarum interpretem iuris, auctorem antiquitatis, correc- 
torem atque emendatorem nostrae civitatis, qui hanc poenam foederibus 
adscribat, ut omnium praemiorum beneficiorumque nostrorum expertis 
faciat foederatos! quid enim potuit dici imperitius quam foederatos popu- 
los fieri fundos oportere? nam id non magis est proprium foederatorum 
quam omnium liberorum. sed totum hoc, iudices, in ea fuit positum sem- 
per ratione atque sententia, ut cum iussisset populus Romanus aliquid, si 
id adscivissent socii populi ac Latini, et si ea lex quam nos haberemus, 
eadem in populo aliquo tamquam in fundo resedisset, ut tum lege eadem 

is populus teneretur, non ut de nostro iure aliquid deminueretur, sed ut illi 
populi aut iure eo quod a nobis esset constitutum aut aliquo commodo 
aut beneficio uterentur. tulit apud maiores nostros legem C. Furius de 
testamentis, tulit Q. Voconius de mulierum hereditatibus; innumerabiles 
aliae leges de civili iure sunt latae; quas Latini voluerunt, adsciverunt. 
ipsa denique Iulia, qua lege civitas est sociis et Latinis data, qui fundi 
populi facti non essent, civitatem non haberent. in quo magna contentio 
Heracliensium et Neapolitanorum fuit, cum magna pars in his civitatibus 
foederis sui libertatem civitati anteferret. postremo haec vis est istius et 
iuris et verbi, ut fundi populi beneficio nostro, non suo iure fiant. cum ali- 
quid populus Romanus iussit, id si est eius modi ut quibusdam populis 
sive foederatis sive liberis permittendum esse videatur, ut statuant ipsi 
non de nostris, sed de suis rebus, quo iure uti velint, tum utrum fundi 
facti sint an non quaerendum esse videatur: de nostra vero re publica, de 
nostro imperio, de nostris bellis, de victoria, de salute fundos populos 
fieri noluerunt. atqui si imperatoribus nostris, si senatui, si populo Roma- 
no non licebit propositis praemiis elicere ex civitatibus sociorum atque 
amicorum fortissimum atque optimum quemque ad subeunda pro salute 
nostra pericula, summa utilitate ac maximo saepe praesidio periculosis 
atque asperis temporibus carendum nobis erit. sed per deos immortales! 
quae est ista societas, quae amicitia, quod foedus, ut aut nostra civitas 
careat in suis periculis Massiliensi propugnatore, careat Gaditano, careat 
Saguntino, aut si quis ex his populis sit exortus, qui nostros duces auxilio 

laboris, commeatus periculo suo iuverit, qui cum hoste nostro comminus 
in acie saepe pugnarit, qui se saepe telis hostium, qui dimicationi capi- 
tis, qui morti obiecerit, nulla condicione huius civitatis praemiis adfici 
possit? etenim in populum Romanum grave est non posse uti sociis excel- 
lenti virtute praeditis, qui velint cum periculis nostris sua communicare; 
in socios vero ipsos et in eos de quibus agimus foederatos iniuriosum et 
contumeliosum est iis praemiis et iis honoribus exclusos esse fidelissimos 
et coniunctissimos socios, quae pateant stipendiariis, pateant hostibus, 
pateant saepe servis. nam et stipendiarios ex Africa Sicilia Sardinia ce- 
teris provinciis multos civitate donatos videmus, et qui hostes ad nostros 
imperatores perfugissent et magno usu rei publicae nostrae fuissent sci- 
mus civitate esse donatos; servos denique, quorum ius fortuna condicio 
infima est, bene de re publica meritos persaepe libertate, id est civitate, 
publice donari videmus. 

Hanc tu igitur, patrone foederum ac foederatorum, condicionem sta- 
tuis Gaditanis, tuis civibus, ut quod iis quos magnis adiut(i opibus a 
mai)oribus tuis armis subegimus atque in dicionem nostram redegimus 

liceat, si populus Romanus permiserit, ut ab senatu etiam per imperatores 
nostros civitate donentur, id ne liceat ipsis? qui si suis decretis legibusve 
sanxissent, ne quis suorum civium castra imperatorum populi Romani 
iniret, ne quis se pro nostro imperio in periculum capitis atque in vitae 
discrimen inferret, Gaditanorum auxiliis cum vellemus uti nobis [non] 
liceret, privatus vero ne quis vir et animo et virtute praecellens pro nostro 
imperio periculo suo dimicaret, graviter id iure ferremus, minui auxilia 
populi Romani, debilitari animos fortissimorum virorum, alienigenarum 
nos hominum studiis atque externa virtute privari. atqui nihil interest, 
iudices, utrum haec foederati iura constituant, ut ne cui liceat ex iis ci- 
vitatibus ad nostrorum bellorum pericula accedere, an quae nos eorum 
civibus virtutis causa tribuerimus, ea rata esse non possint. nihilo enim 
magis uteremur iis adiutoribus sublatis virtutis praemiis, quam si omnino 
lis versari in nostris bellis non liceret. etenim cum pro sua patria pauci 
post genus hominum natum reperti sint qui nullis praemiis propositis vi- 
tam suam hostium telis obiecerint, pro aliena re publica quemquam fore 
putatis qui se opponat periculis non modo nullo proposito praemio, sed 
etiam interdicto? 

Sed cum est illud inperitissime dictum de populis fundis, quod com- 
mune liberorum est populorum, non proprium foederatorum, ex quo intel- 
legi necesse est aut neminem ex sociis civem fieri posse aut etiam posse 
ex foederatis, tum vero ius omne nostrum iste magister mutandae civitatis 
ignorat, quod est, iudices, non solum in legibus publicis positum, sed 
etiam in privatorum voluntate. iure enim nostro neque mutare civitatem 
quisquam invitus potest, neque si velit mutare non potest, modo adscisca- 
tur ab ea civitate cuius esse se civitatis velit. ut si Gaditani sciverint nomi- 
natim de aliquo cive Romano, ut sit is civis Gaditanus, magna potestas sit 
nostro civi mutandae civitatis, nec foedere impediatur quo minus ex cive 
Romano civis Gaditanus possit esse. duarum civitatum civis noster esse 
iure civili nemo potest; non esse huius civitatis qui se alii civitati dicarit 
potest. neque solum dicatione, quod in calamitate clarissimis viris Q. Ma- 
ximo C. Laenati Q. Philippo Nuceriae C. Catoni Tarracone Q. Caepioni 
P. Rutilio Zmyrnae vidimus accidisse, ut earum civitatum fierent cives, 
(cum) hanc ante amittere non potuissent quam hoc solum civitatis muta- 
tione vertissent, sed etiam postliminio potest civitatis fieri mutatio. neque 
enim sine causa de Cn. Publicio Menandro, libertino homine, quem apud 
maiores legati nostri in Graeciam proficiscentes interpretem secum ha- 
bere voluerunt, ad populum latum ut is Publicius si domum revenisset et 

inde Romam redisset, ne minus civis esset. multi etiam superiore memo- 
ria cives Romani sua voluntate indemnati et incolumes his rebus relictis 
alias se in civitates contulerunt. 

Quod si civi Romano licet esse Gaditanum sive exilio sive postliminio 
sive reiectione huius civitatis — ut iam ad foedus veniam quod ad causam 
nihil pertinet; de civitatis enim iure, non de foederibus disceptamus -, 
quid est quam ob rem civi Gaditano in hanc civitatem venire non lice- 
at? equidem longe secus sentio. nam cum ex omnibus civitatibus via sit 
in nostram, cumque nostris civibus pateat ad ceteras iter civitates, tum 
vero ut quaeque nobiscum maxime societate amicitia sponsione pacti- 
one foedere est coniuncta, ita mihi maxime communione beneficiorum 
praemiorum civitatis contineri videtur. atqui ceterae civitates omnes non 
dubitarent nostros homines recipere in suas civitates, si idem nos iuris 
haberemus quod ceteri. sed nos non possumus et huius esse civitatis et 
cuiusvis praeterea, ceteris concessum est. itaque in Graecis civitatibus 
videmus Athenis Rhodios Lacedaemonios ceteros undique adscribi mul- 
tarumque esse eosdem homines civitatum. quo errore ductos vidi egomet 
non nullos imperitos homines, nostros civis, Athenis in numero iudicum 
atque Areopagitarum certa tribu, certo numero, cum ignorarent si illam 
civitatem essent adepti, hanc se perdidisse nisi postliminio reciperassent. 
peritus vero nostri moris ac iuris, nemo umquam qui hanc civitatem reti- 
nere vellet in aliam se civitatem dicavit. 

Sed hic totus locus disputationis atque orationis meae, iudices, pertinet 
ad commune ius mutandarum civitatum; nihil habet quod sit proprium 
religionis ac foederum. defendo enim rem universam, nullam esse gen- 

tem ex omni regione terrarum, neque tam dissidentem a populo Romano 
odio quodam atque discidio, neque tam fide benivolentiaque coniunc- 
tam, ex qua nobis interdictum sit ne quem adsciscere civem aut civitate 
donare possimus. o iura praeclara atque divinitus iam inde a principio 
Romani nominis a maioribus nostris comparata, ne quis nostrum plus 
quam unius civitatis esse possit — dissimilitudo enim civitatum varietatem 
iuris habeat necesse est —, ne quis invitus civitate mutetur, neve in civitate 
maneat invitus! haec sunt enim fundamenta firmissima nostrae libertatis, 
sui quemque iuris et retinendi et dimittendi esse dominum. illud vero sine 
ulla dubitatione maxime nostrum fundavit imperium et populi Romani 
nomen auxit quod princeps ille creator huius urbis, Romulus, foedere Sa- 
bino docuit etiam hostibus recipiendis augeri hanc civitatem oportere. 
cuius auctoritate et exemplo numquam est intermissa a maioribus nostris 
largitio et communicatio civitatis. itaque et ex Latio multi, ut Tusculani, 
ut Lanuvini, et ex ceteris regionibus gentes universae in civitatem sunt 
receptae, ut Sabinorum Volscorum Hernicorum. quibus ex civitatibus nec 
coacti essent civitate mutari, si qui noluissent, nec si qui essent civitatem 
nostram beneficio populi Romani consecuti, violatum foedus eorum vi- 
deretur. 

Etenim quaedam foedera exstant, ut Cenomanorum Insubrium Hel- 
vetiorum Iapydum non nullorum item ex Gallia barbarorum, quorum in 
foederibus exceptum est, ne quis eorum a nobis civis recipiatur. quod 
si exceptio facit ne liceat, ubi (non sit exceptum, ibi) necesse est licere. 


289 populo ‘R: G : ;pR: E : populi romani PH ll 291 ne quem G?E : neque 
PG'HAS || 293 nostris PGH : om. E Il 294 unius PG?EH : bis G! Il 295 iuris ... 
mutetur (ex utetur P?) suo loco P?>GEH : om. P! (duo archetypi versus) || 
300 etiam PGEJb ed. R. : et HAS ed. V. | hanc civitatem PGEJ ed. R. : civita- 
tem hanc HASb ed. V. ll 302-303 ut ... ut P! : et... et PGEAJ edd. R. et V. : ut... 
et HS cf. A. KI. || 303 lanuvini P?GE : ianu- H : anu- P! | regionibus Rumpf 11 : 
generibus PGEH AJSb edd. R. et V. | sunt G?H : sui PG! : suam E ll 304 vol- 
scorum J : uuiscorum PGE : viscorum H | nec PGH : ne E || 305 civitate mu- 
tari PG'EH : civitatem mutare G? l| 306 consecuti Naug.! : secuti PGEHAJS 
ed. R. || 308 Cenomanorum Mdv.! 430 : genumanhorum P'G!E : germanorum 
P^GHAJSb edd. R. et V. | insubrium PJb? edd. R. et V. : insalubrium GE : 
om. HASb! | 309 iapydum ... barbarorum Jb? ed. R. : om. HASb! ed. V. | iapi- 
dum (i- in ras. P) PJb? ed. R. : lapidum GE | item P?GE : idem P! Il 311 non sit 
(non est Bai.) exceptum ibi add. Mdv.' 431; Bai. 


290 


295 


300 


305 


310 


315 


320 


325 


PRO BALBO 41 


ubi est igitur (in) foedere Gaditano, ne quem populus Romanus Gadita- 
num recipiat civitate? nusquam. ac sicubi esset, lex id Gellia et Cornelia, 
quae definite potestatem Pompeio civitatem donandi dederat, sustulisset. 
*exceptum' inquit ‘est foedus, si quidem sacrosanctum est.’ ignosco tibi, 
si neque Poenorum iura calles (reliqueras enim civitatem tuam) neque 
nostras potuisti leges inspicere; ipsae enim te a cognitione sua iudicio 
publico reppulerunt. quid fuit in rogatione ea quae de Pompeio a Gellio 
et a Lentulo consulibus lata est, in quo aliquid sacrosanctum exceptum 
videretur? primum enim sacrosanctum esse nihil potest nisi quod popu- 
lus plebesve sanxit; deinde sanctiones sacrandae sunt aut genere ipso aut 
optestatione et consecratione legis aut poenae, cum caput eius qui con- 
tra fecerit consecratur. quid habes igitur dicere de Gaditano foedere eius 
modi? utrum a capitis consecratione an optestatione legis sacrosanctum 
esse confirmas? nihil omnino umquam de isto foedere ad populum, nihil 
ad plebem latum esse neque legem neque poenam consecratam esse dico. 
de quibus igitur etiam si latum esset ne quem civem reciperemus, tamen 
id esset quod postea populus iussisset ratum nec quicquam illis verbis 
SI QUID SACROSANCTUM EST exceptum videretur, de iis cum 

populus Romanus nihil umquam iusserit, quicquam audes dicere sacro- 
a sanctum fuisse? nec vero oratio mea ad infirmandum foedus Gaditano- 
rum, iudices, pertinet. neque enim est meum contra ius optime meritae 
civitatis, contra opinionem vetustatis, contra auctoritatem senatus dicere. 
duris enim quondam temporibus rei publicae nostrae, cum praepotens 
terra marique Carthago nixa duabus Hispaniis huic imperio immineret, 
et cum duo fulmina nostri imperi subito in Hispania, Cn. et P. Scipio- 
nes, extincti occidissent, L. Marcius, primi pili centurio, cum Gaditanis 
foedus icisse dicitur. quod cum magis fide illius populi, iustitia nostra, 
vetustate denique ipsa quam aliquo publico vinculo religionis teneretur, 
sapientes homines et publici iuris periti, Gaditani, M. Lepido Q. Catu- 
lo consulibus a senatu de foedere postulaverunt. tum est cum Gaditanis 
foedus vel renovatum vel ictum; de quo foedere populus Romanus sen- 
35 tentiam non tulit, qui iniussu suo nullo pacto potest religione obligari. ita 
Gaditana civitas quod beneficiis suis erga rem p(ublicam) nostram conse- 
qui potuit, quod imperatorum testimoniis, quod vetustate, quod Q. Catuli, 
summi viri, auctoritate, quod iudicio senatus, quod foedere, consecuta 
est; quod publica religione sanciri potuit, id abest; populus enim se nus- 
quam obligavit. neque ideo est Gaditanorum causa deterior; gravissimis 
enim et plurimis rebus est fulta. sed isti disputationi (hic) certe nihil est 
loci. sacrosanctum enim nihil potest esse, nisi quod per populum ple- 
16 bemve sanctum est. quod si hoc foedus quod populus Romanus auctore 

senatu, commendatione et iudicio vetustatis, voluntate et sententiis suis 
comprobat, idem suffragiis comprobasset, quid erat cur ex ipso foedere 
Gaditanum in civitatem nostram recipi non liceret? nihil est enim aliud in 
foedere, nisi ut PIA ET AETERNA PAX sit. quid id ad civitatem? adiunc- 
tum illud etiam est quod non est in omnibus foederibus: MAIESTATEM 
POPULI ROMANI COMITER CONSERVANTO. id habet hanc vim ut 
sit ille in foedere inferior. primum verbi genus hoc CONSERVANTO, quo 
magis in legibus quam in foederibus uti solemus, imperantis est, non pre- 
cantis. deinde cum alterius populi maiestas conservari iubetur, de altero 
siletur, certe ille populus in superiore condicione causaque ponitur cuius 
maiestas foederis sanctione defenditur. in quo erat accusatoris interpre- 
tatio indigna responsione, qui ita dicebat, ‘comiter’ esse ‘communiter’, 
quasi vero priscum aliquod aut insolitum verbum interpretaretur. comes 
benigni faciles suaves homines esse dicuntur; *qui erranti comiter mons- 
trat viam', benigne, non gravate; ‘communiter’ quidem certe non conve- 
nit. et simul absurda res est caveri foedere ut maiestatem populi Romani 
‘communiter’ conservent, id est ut populus (Romanus) suam maiestatem 
esse salvam velit. quod si iam ita esset ut esse non potest, tamen de nostra 
maiestate, nihil de illorum caveretur. potestne igitur nostra maiestas (a) 
Gaditanis benigne conservari, si ad eam retinendam Gaditanos praemiis 
elicere non possumus? potest esse ulla denique maiestas, si impedimur 
quo minus per populum Romanum beneficiorum virtutis causa tribuen- 
dorum potestatem imperatoribus nostris deferamus? 

Sed quid ego disputo quae mihi tum si Gaditani contra me dicerent 
vere posse dici viderentur? illis enim repetentibus L. Cornelium respon- 
derem legem populum Romanum iussisse de civitate tribuenda; huic ge- 
neri legum fundos populos fieri non solere; Cn. Pompeium de consili 
sententia civitatem huic dedisse, nullum populi nostri iussum Gaditanos 
habere; itaque nihil esse sacrosanctum quod lege exceptum videretur; si 
esset, tamen in foedere nihil esse cautum praeter pacem; additum esse 
etiam illud, ut maiestatem illi nostram conservare deberent, quae certe 
minueretur si aut adiutoribus illorum civibus uti in bellis nobis non li- 
ceret, aut praemi tribuendi potestatem nullam haberemus. nunc vero 
quid ego contra Gaditanos loquar, cum id quod defendo voluntate eorum, 
auctoritate, legatione ipsa comprobetur? qui a principio sui generis ac 
[studio] rei publicae [11] ab omni studio sensuque Poenorum mentes suas 
ad nostrum imperium nomenque flexerunt; qui cum maxima bella no- 
bis inferrentur (ab isdem Poenis, eos) moenibus excluserunt, classibus 
insecuti sunt, corporibus opibus copiis depulerunt; qui et veterem illam 
speciem foederis Marciani semper omni sanctiorem ara duxerunt, et hoc 
foedere Catuli senatusque auctoritate se nobiscum coniunctissimos esse 
arbitrati sunt; quorum moenia delubra agros ut Hercules itinerum ac labo- 
rum suorum, sic maiores nostri imperi ac nominis populi Romani termi- 
nos esse voluerunt. testantur et mortuos nostros imperatores quorum vivit 
inmortalis memoriae gloria, Scipiones Brutos Horatios Cassios Metellos, 
et hunc praesentem Cn. Pompeium, quem procul ab illorum moenibus 

acre et magnum bellum gerentem commeatu pecuniaque iuverunt, et hoc 
tempore ipsum populum Romanum, quem in caritate annonae, ut saepe 
ante fecerant, frumento subpeditato levarunt, se hoc ius esse velle ut sibi 
et liberis, si qui eximia virtute fuerit, sit in nostris castris, sit in imperato- 
rum praetoriis, sit denique inter signa atque in acie locus, sit his gradibus 
ascensus etiam ad civitatem. quod si Afris, si Sardis, si Hispanis agris 
stipendioque multatis virtute adipisci licet civitatem, Gaditanis autem of- 
ficiis vetustate fide periculis foedere coniunctis hoc idem non licebit, non 
foedus sibi nobiscum, sed iniquissimas leges inpositas a nobis esse arbi- 
trabuntur. atque hanc, iudices, non a me fingi orationem, sed me dicere 
quae Gaditani iudicarint, res ipsa declarat. hospitium multis annis ante 
hoc tempus cum L. Cornelio Gaditanos fecisse publice dico. proferam 
tesseram; legatos excito; laudatores ad hoc iudicium, summos homines 
ac nobilissimos, deprecatores huius periculi missos videtis; re denique 
multo ante Gadibus inaudita, fore (ut) huic ab illo periculum crearetur * * * 
gravissima autem in istum civem suum Gaditani senatus consulta fece- 
runt. potuit magis fundus populus Gaditanus fieri, quoniam hoc magno- 
pere delectare verbo, si tum fit fundus cum scita ac iussa nostra sua sen- 
tentia comprobat, quam cum hospitium fecit, ut et civitate illum mutatum 
esse fateretur et huius civitatis honore dignissimum iudicaret? potuit cer- 
tius interponere iudicium voluntatis suae quam cum etiam accusatorem 
huius multa [et poena] (no)tavit? potuit magis de re iudicare quam cum ad 

vestrum iudicium civis amplissimos legavit testis huius iuris, vitae lau- 
datores, periculi deprecatores? etenim quis est tam demens quin sentiat 
ius hoc Gaditanis esse retinendum, ne saeptum sit is iter (in) perpetuum 
ad hoc amplissimum praemium civitatis, et magnopere is esse laetandum 
huius L. Corneli benivolentiam erga suos remanere Gadibus, gratiam et 
facultatem commendandi in hac civitate versari? quis est enim nostrum 
cui non illa civitas sit huius studio cura diligentia commendatior? omit- 
to quantis ornamentis populum istum C. Caesar cum esset in Hispania 
praetor adfecerit, controversias sedarit, iura ipsorum permissu statuerit, 
inveteratam quandam barbariam ex Gaditanorum moribus disciplinaque 
delerit, summa in eam civitatem huius rogatu studia et beneficia contu- 
lerit. multa praetereo quae cotidie labore huius et studio aut omnino aut 
certe facilius consequantur. itaque et adsunt principes civitatis, et defen- 
dunt amore ut suum civem, testimonio ut nostrum, officio ut ex nobilis- 
simo civi sanctissimum hospitem, studio ut diligentissimum defensorem 
commodorum suorum. ac ne ipsi Gaditani arbitrentur, quamquam nullo 
incommodo adficiantur si liceat eorum cives virtutis causa in nostram 
civitatem venire, tamen hoc ipso inferius esse suum foedus quam cete- 
rorum, consolabor et hos praesentis viros optimos et illam fidelissimam 
atque amicissimam nobis civitatem; simul et vos non ignorantis, iudices, 
admonebo, quo de iure hoc iudicium constitutum sit, de eo numquam 
omnino esse dubitatum. 

Quos igitur prudentissumos interpretes foederum, quos peritissumos 
bellici iuris, quos diligentissimos in exquirendis condicionibus civitatum 
atque causis esse arbitramur? eos profecto qui iam imperia ac bella ges- 
serunt. etenim si Q. Scaevola ille augur cum de iure praediatorio consule- 
retur, homo iuris peritissimus, consultores suos non numquam ad Furium 
et Cascellium praediatores reiciebat, si nos de aqua nostra Tusculana M. 
Tugionem potius quam C. Aquilium consulebamus, quod adsiduus usus 
uni rei deditus et ingenium et artem saepe vincit, quis dubitet de foede- 
ribus et de toto iure pacis et belli omnibus iuris peritissimis imperatores 
nostros anteferre? possumusne igitur tibi probare auctorem exempli atque 
facti illius quod a te reprenditur C. Marium? quaeris aliquem graviorem 
constantiorem praestantiorem virtute prudentia religione? is igitur Igui- 
natem M. Annium Appium, fortissimum virum * x x virtute praeditum, 
civitate donavit; (idem cohortes duas universas Camertium civitate do- 
navit), cum Camertinum (foedus omnium) foederum sanctissimum atque 
aequissimum sciret esse. potest igitur, iudices, L. Cornelius condemnari, 
ut non C. Mari factum condemnetur? existat ergo ille vir parumper co- 
gitatione vestra, quoniam re non potest, ut conspiciatis eum mentibus, 

quem iam oculis non potestis; dicat se non imperitum foederis, non ru- 460 
dem exemplorum, non ignarum belli fuisse; se P. Africani discipulum ac 
militem, se stipendiis, se legationibus bellicis eruditum, se, si tanta bella 
egisset quanta [gessit] confecit, si tot consulibus meruisset quotiens ipse 
consul fuit, omnia iura belli perdiscere ac nosse potuisse; sibi non fuisse 
dubium quin nullo foedere a re publica bene gerenda impediretur; a se ex 465 
coniunctissima atque amicissima civitate fortissimum quemque esse de- 
lectum; neque Iguinatium neque Camertium foedere esse exceptum quo 
minus eorum civibus a populo Romano praemia virtutis tribuerentur. ita- 
que cum paucis annis post hanc civitatis donationem acerruma de civitate 
quaestio Licinia et Mucia lege venisset, num quis eorum qui de foederatis 470 
civitatibus esset civitate donatus in iudicium est vocatus? nam Spoletinus 
T. Matrinius, unus ex iis quos C. Marius civitate donasset, dixit causam 
ex colonia Latina in primis firma et inlustri. quem cum disertus homo L. 
Antistius accusaret, (non) [Spoletinus] dixit fundum Spoletinum popu- 
lum non esse factum — videbat enim populos de suo iure, non de nostro 475 
fundos fieri solere —, sed cum lege Apuleia coloniae non essent deductae, 
qua lege Saturninus C. Mario tulerat ut in singulas colonias ternos cives 
Romanos facere posset, negabat hoc beneficium re ipsa sublata valere de- 
bere. nihil habet similitudinis ista accusatio; sed tamen tanta auctoritas in 

HAb || 479 nihil P'GEH : ni P! | similitudinis PGH : -nem E 


480 


485 


490 


495 


PRO BALBO 49 


C. Mario fuit ut non per L. Crassum, adfinem suum, hominem incredibili 
eloquentia, sed paucis ipse verbis causam illam gravitate sua defenderit 
et probarit. quis enim esset, iudices, qui imperatoribus nostris in bello, 
in acie, in exercitu delectum virtutis, qui sociis, qui foederatis in defen- 
denda re publica nostra spem praemiorum eripi vellet? quod si vultus C. 
Mari, si vox, si ille imperatorius ardor oculorum, si recentes triumphi, 
si praesens valuit aspectus, valeat auctoritas, valeant res gestae, valeat 
memoria, valeat fortissimi et clarissimi viri nomen aeternum. sit hoc dis- 
crimen inter gratiosos civis atque fortis, ut illi vivi fruantur opibus suis, 
horum etiam mortuorum, si quisquam huius imperi defensor mori potest, 
vivat auctoritas inmortalis. quid? Cn. Pompeius pater rebus Italico bello 
maximis gestis P. Caesium, equitem Romanum, virum bonum, qui vivit, 
Ravennatem foederato ex populo nonne civitate donavit? quid? cohortis 
duas universas Camertium (C. Marius)? quid? Heracliensem Alexam P. 
Crassus, vir amplissimus, ex ea civitate quacum prope singulare foedus 
Pyrrhi temporibus C. Fabricio consule ictum putatur? quid? Massilien- 
sem Aristonem (L.) Sulla? quid? quoniam de Gaditanis agimus, idem 

Terosnovem Gaditanos? quid? vir sanctissimus et summa religione ac mo- 
destia, Q. Metellus Pius, Q. Fabium Saguntinum? quid? hic qui adest, a 
quo haec quae ego nunc percurro suptilissime sunt omnia perpolita, M. 
Crassus, non Aveniensem foederatum civitate donavit, homo cum gravi- 
tate et prudentia praestans, tum vel nimium parcus in largienda civitate? 
hic tu Cn. Pompei beneficium vel potius iudicium et factum infirmare 
conaris, qui fecit quod C. Marium fecisse audierat, fecit quod P. Crassum, 
quod L. Sullam, quod Q. Metellum, (quod M. Crassum,) quod denique 
domesticum auctorem patrem suum facere viderat? neque vero id in uno 
Cornelio fecit. nam et Gaditanum Asdrubalem ex bello illo Africano et 
Mamertinos Ovios et quosdam Uticenses et Saguntinos [Fabios] civitate 
(donavit). etenim cum ceteris praemiis digni sunt, qui suo labore et pe- 
riculo nostram rem publicam defendunt, tum certe dignissimi sunt qui 
civitate ea donentur, pro qua pericula ac tela subierunt. atque utinam qui 
ubique sunt propugnatores huius imperi possent in hanc civitatem veni- 
re et contra oppugnatores rei publicae de civitate exterminari! neque enim 
ille summus poeta noster Hannibalis illam magis cohortationem quam 
communem imperatoriam voluit esse: *hostem qui feriet, erit’ inquit ‘mi 
Carthaginiensis, quisquis erit; cuiatis siet", id habent hodie leve et semper 
habuerunt. itaque et civis undique fortis viros adsciverunt et hominum 
ignobilium virtutem persaepe nobilitatis inertiae praetulerunt. 

Habetis imperatorum summorum et sapientissimorum hominum, cla- 
rissimorum virorum, interpretationem iuris ac foederum. dabo etiam 
iudicum qui huic quaestioni praefuerunt, dabo universi populi Romani, 
dabo sanctissimum et sapientissimum iudicium etiam senatus. iudices 
cum prae se ferrent palamque loquerentur, quid essent lege Papia de M. 
Cassio Mamertinis repetentibus iudicaturi, Mamertini publice suscepta 
causa destiterunt. multi in civitatem recepti ex liberis foederatisque po- 
pulis [liberati sunt]: nemo umquam est de civitate accusatus, quod aut 
populus fundus factus non esset, aut quod foedere civitatis mutandae ius 
impediretur. audebo etiam hoc contendere, numquam esse condemnatum 
quem constaret ab imperatore nostro civitate donatum. 

Cognoscite nunc populi Romani iudicium multis rebus interpositum 
atque in maximis causis re ipsa atque usu comprobatum. cum Latinis 
omnibus foedus esse ictum Sp. Cassio Postumo Cominio consulibus quis 
ignorat? quod quidem nuper in columna ahenea meminimus post rostra 
incisum et perscriptum fuisse. quo modo igitur L. Cossinius Tiburs, pater 
huius equitis Romani, optimi atque ornatissimi viri, damnato T. Coelio, 
quo modo ex eadem civitate T. Coponius, civis item summa virtute et 
dignitate, — nepotes T. et C. Coponios nostis — damnato C. Masone civis 
Romanus est factus? an lingua et ingenio patefieri aditus ad civitatem 
potuit, manu et virtute non potuit? anne de nobis trahere spolia foederatis 

licebat, de hostibus non licebat? an quod adipisci poterant dicendo, id 
eis pugnando adsequi non licebat? an accusatori maiores nostri maiora 


24 praemia quam bellatori esse voluerunt? quod si acerbissima lege Servilia 

principes viri, gravissimi et sapientissimi cives hanc Latinis, id est foede- 
ratis, viam ad civitatem populi iussu patere passi sunt, neque ius est hoc 
reprehensum Licinia et Mucia lege, cum praesertim genus ipsum accusa- 
tionis et nomen (et) eius modi praemium quod nemo adsequi posset nisi 
ex senatoris calamitate neque senatori neque bono cuiquam nimis iucun- 
dum esse posset, dubitandum fuit quin quo in genere iudicum praemia 
rata essent, in eodem iudicia imperatorum valerent? num fundos igitur 
factos populos Latinos arbitramur aut Serviliae legi, aut ceteris quibus 
Latinis hominibus erat propositum aliqua ex re praemium civitatis? 
Cognoscite nunc iudicium senatus, quod semper iudicio est populi 
comprobatum. sacra Cereris, iudices, summa maiores nostri religione 
confici caerimoniaque voluerunt. quae cum essent adsumpta de Graecia, 
et per Graecas curata sunt semper sacerdotes et Graece omnia nominata. 
sed cum illam quae Graecum illud sacrum monstraret et faceret ex Grae- 
cia deligerent, tamen sacra pro civibus civem facere voluerunt, ut deos 

inmortales scientia peregrina et externa, mente domestica et civili preca- 
retur. has sacerdotes video fere aut Neapolitanas aut Velienses fuisse, foe- 
deratarum sine dubio civitatum. mitto vetera: proxime dico ante civitatem 
Veliensibus datam de senatus sententia C. Valerium Flaccum, praetorem 
urbis, nominatim ad populum de Calliphana Veliense ut ea civis Romana 
esset tulisse. num igitur aut fundos factos Velienses, aut sacerdotem illam 
civem Romanam factam non esse, aut foedus et a senatu et a populo Ro- 
mano violatum arbitrabamur? 

Intellego, iudices, in causa aperta minimeque dubia multo et plura et 
a pluribus peritissimis esse dicta quam res postularet. sed id factum est 
non ut vobis rem tam perspicuam dicendo probaremus, verum ut omnium 
malivolorum iniquorum invidiosorum animos frangeremus. quos ut accu- 
sator incenderet, ut aliqui sermones hominum alienis bonis maerentium 
etiam ad vestras aures permanarent et in iudicio ipso redundarent, idcirco 
illa in omni parte orationis summa arte aspergi videbatis; tum pecuniam 
L. Corneli quae neque invidiosa est, et quantacumque est, eius modi est 
ut conservata magis quam correpta esse videatur; tum luxuriam, quae non 
crimine aliquo libidinis, sed communi maledicto notabatur; tum Tuscula- 

num, quod Q. Metelli fuisse meminerat et L. Crassi, Crassum emisse de 
libertino homine, Soterico Marcio, ad Metellum pervenisse de Vennoni 
Vindici bonis non tenebat. simul illud nesciebat, praediorum nullam esse 
gentem, emptionibus ea solere saepe alienos homines, saepe ad infimos, 
non legibus tamquam tutelas pervenire. obiectum est etiam quod in tri- 
bum Clustuminam pervenerit; quod hic adsecutus est legis de ambitu 
praemio minus invidioso quam qui legum praemiis praetoriam senten- 
tiam et praetextam togam consecuntur. et adoptatio Theophani agitata est, 
per quam Cornelius nihil est praeterquam propinquorum suorum heredi- 
tates adsecutus. 

Quanquam istorum animos qui ipsi Cornelio invident non est diffi- 
cillimum mitigare; more hominum invident, in conviviis rodunt, in cir- 
culis [idcirco] vellicant, non illo inimico, sed hoc malo dente carpunt. 
qui amicis L. Corneli aut inimici sunt aut invident, hi sunt huic multo 
vehementius pertimescendi. nam huic quidem ipsi quis est umquam in- 
ventus inimicus aut quis iure esse potuit? quem bonum non coluit, cuius 
fortunae dignitatique non cessit? versatus in intima familiaritate hominis 
potentissimi in maximis nostris malis atque discordiis neminem unquam 
alterius rationis ac partis non re, non verbo, non vultu denique offendit. 
fuit hoc sive meum sive rei publicae fatum, ut in me unum omnis illa 
inclinatio communium temporum incumberet. non modo non exultavit 

in ruinis nostris vestrisque sordibus Cornelius, sed omni officio — lacru- 
mis, opera, consolatione — omnis me absente meos sublevavit. quorum 
ego testimonio ac precibus munus hoc meritum huic et, ut principio dixi, 
iustam et debitam gratiam refero, speroque, iudices, ut eos qui principes 
fuerunt conservandae salutis aut dignitatis meae diligitis et caros habetis, 
sic quae ab hoc pro facultate hominis, pro loco facta sunt, et grata esse 
vobis et probata. non igitur a suis, quos nullos habet, sed a suorum qui et 
multi et potentes sunt urguetur inimicis: quos quidem hesterno die Cn. 
Pompeius copiosa oratione et gravi secum, si vellent, contendere iubebat, 
ab hoc impari certamine atque iniusta contentione avocabat. et erit aequa 
lex et nobis, iudices, atque omnibus qui nostris familiaritatibus inplican- 
tur vehementer utilis, ut nostras inimicitias ipsi inter nos geramus, amicis 
nostrorum inimicorum temperemus. ac si mea auctoritas satis apud illos 
in hac re ponderis haberet, cum me praesertim rerum varietate atque usu 
ipso iam perdoctum viderent, etiam ab illis eos maioribus discordiis avo- 
carem. etenim contendere de re publica, cum id defendas quod esse opti- 
mum sentias, et fortium virorum et magnorum hominum semper putavi, 
neque huic umquam labori officio muneri defui. sed contentio tam diu 
sapiens est quam diu aut proficit aliquid aut, si non proficit, non obest ci- 
vitati. voluimus quaedam, contendimus, experti sumus: optenta non sunt. 
dolorem alii, nos luctum maeroremque suscepimus. cur ea quae mutare 

non possumus convellere malumus quam tueri? C. Caesarem senatus et 
genere supplicationum amplissimo ornavit et numero dierum novo. idem 
in angustiis aerari victorem exercitum stipendio adfecit, imperatori decem 
legatos decrevit, lege Sempronia succedendum non censuit. harum ego 
sententiarum et princeps et auctor fui, neque me dissensioni meae pris- 
tinae putavi potius adsentiri quam praesentibus rei publicae temporibus 
et concordiae convenire. non idem aliis videtur, sunt fortasse in sententia 
firmiores. reprendo neminem, sed adsentior non omnibus; neque esse in- 
constantis puto sententiam tamquam aliquod navigium atque cursum ex 
rei publicae tempestate moderari. sed si qui sunt quibus infinitum sit odi- 
um in quos semel susceptum sit, quos video esse non nullos, cum ducibus 
ipsis, non cum comitatu adsectatoribusque confligant. illam enim for- 
tasse pertinaciam non nulli, virtutem alii putabunt, hanc vero iniquita- 
tem omnes cum aliqua crudelitate coniunctam. sed si certorum hominum 
mentes nulla ratione, iudices, placare possumus, vestros quidem animos 
certe confidimus non oratione nostra, sed humanitate vestra esse placa- 
tos. 

Quid enim est cur non potius ad summam laudem huic quam ad mini- 
mam fraudem Caesaris familiaritas valere debeat? cognovit adulescens; 
placuit homini prudentissimo; in summa amicorum copia cum familia- 
rissimis eius est adaequatus. in praetura, in consulatu praefectum fabrum 
detulit; consilium hominis probavit, fidem est conplexus, officia obser- 
vantiamque dilexit. fuit hic multorum illi laborum socius aliquando; est 

fortasse nunc non nullorum particeps commodorum. quae quidem si huic 
offuerint apud vos, non intellego quod bonum cuiquam sit apud talis viros 
profuturum. sed quoniam C. Caesar abest longissime atque in iis est nunc 
locis quae regione orbem terrarum, rebus illius gestis imperium populi 
Romani definiunt, nolite, per deos inmortales, iudices, hunc illi acerbum 
nuntium velle perferri, ut suum praefectum fabrum, ut hominem sibi ca- 
rissimum et familiarissimum non ob ipsius aliquod delictum, sed suam 
familiaritatem vestris oppressum sententiis audiat. miseremini eius qui 
non de suo peccato, sed huius summi et clarissimi viri facto, non de ali- 
quo crimine, sed periculo suo de publico iure disceptat. quod ius si Cn. 
Pompeius ignoravit, si M. Crassus, si Q. Metellus, si Cn. Pompeius pater, 
si L. Sulla, si P. Crassus, si C. Marius, si senatus, si populus Romanus, 
si qui de re simili iudicarunt, si foederati populi, si socii, si illi antiqui 
Latini, videte ne utilius vobis et honestius sit illis ducibus errare quam 
hoc magistro erudiri. sed si de certo, de perspicuo, de utili, de probato, de 
iudicato vobis iure esse constituendum videtis, nolite committere ut in re 
tam inveterata quicquam novi sentiatis. simul et illa, iudices, omnia ante 
oculos vestros proponite. primum esse omnes etiam post mortem reos 
clarissimos illos viros qui foederatos civitate donarunt, deinde senatum 
qui * * * se hoc iudicavit, populum qui iussit, iudices qui adprobarunt. 
tum etiam illud cogitate, sic vivere ac vixisse Cornelium, ut cum omnium 
peccatorum quaestiones sint, non de vitiorum suorum poena, sed de vir- 
tutis praemio in iudicium vocetur. accedat etiam illud ut statuatis hoc iu- 
dicio utrum posthac amicitias clarorum virorum calamitati hominibus an 

ornamento esse malitis. postremo illud, iudices, fixum in animis vestris 
tenetote, vos in hac causa non de maleficio L. Corneli, sed de beneficio 665 
Cn. Pompei iudicaturos. 

sili P : -ii GEH Il 115 neglexisse GEH : neglesise P' : neglesisse P? ll 119 acer- 
rumum P : -imum GEH ll 132 iudicii PGEH Il 135 adulescentulo PGH : 
adole- E Il 143 optrectatorum PH : ob- GE || 151 officii PGEH ll 153 adgrediar 
P : a GEH Il 157 optin- PH : obtin- GE || 163 Cornelii P : -ii GEH ll 
170 inpedimento E : im- PGH ll 173 ii] hi PGEH ll 179 adscribat P : ass- 
GEH Il 183 atque GEH : adque P Il 184 adscivissent P!H : assci- GE : 
asci- P? || 190 adsciverunt P : asci- GE || 211 adfici P : aff- GEH ll 217 africa 

P : affrica GEH Il 244 inperitissime P : im- GEH ll 250-251 adsciscatur P'GE: 
asciscatur P? : asscis- H Il 265 indemnati PGE : indempnati H ll 279 adscribi 
P! : asscribi GEH : ascr- P? || 279-280 multarumque P?GEH : -quae P! Il 281 ci- 
vis PH : -es GE || 282 areopagitarum PH : ario- GE || 283 adepti GEH : 
adempti P | reciperassent PH : recup- GE l| 289 neque P?GEH : nequae 
P! || 290 benivolentiaque P?GEH: -quae P! Il 291 adsciscere P' : asci- P?^G?E : 
assci- G'H Il 315 inquit P’EH : inquid P'G Il 322 optestatione H : ob- PGEH Il 
324 optestatione H : ob- PGE Il 335 carthago PG : karthago H : cartago E Il 
336 imperii PGEH Il 361 causaque P?GEH : -quae P! Il 384 praemii GEH : 
proemii P || 396 horatios PGE : ora- H Il 398 pecuniaque P?GEH : -quae 
P! || 403 afris PGE : affris H Il 423 praemium GEH : proemium P | corneli P! : 
-ii PPGEH Il 427 -C- P'GEH : -G: P? I| 428 adfecerit P : aff- GEH Il 429 disci- 
plinaque P^GEH : -quae P! Il 434 civi PGH : cive E ll 436 adficiantur P : 
aff- GEH || 438 praesentis PE : -tes GH Il 442 prudentissumos P : -issi- 
mos GEH ll 447 tusculana P?GEH : tuscolana P! ll 452 reprenditur P : re- 
prehenditur GEH | :C- PGE : :G: H Il 457 condemnari E : condempnari 
PGH || 458 mari PG! : marii G’EH | condemnetur PE : condempnetur 
GH II 461 africani PGE : aff- H || 468 praemia GEH : proemia P ll 469 acer- 
ruma PH : acerrima GE |I 484 vultus PGE : voltus H ll 485 mari PG! : marii 
G’EH || 489 imperii PGEH Il 490 inmortalis G : im- PGEH ll 502 pompei 
PG'E : pompeii G?H || 506 hasdrubalem G? | africano PG : aff- EH Il 511 ubi- 
que P?GEH : -quae P! | imperii PGEH ll 516 adsciverunt P : asc- GH : assc- 
E || 517 ignobilium P?GEH : ignovilium P! Il 519 interpretationem P?GEH : 
interpraet- P' || 522 palamque loquerentur P?GE : palamquae loquaerentur 
P'H Il 524 foederatisque P?GEH : -quae P! Ill 527 condemnatum PE : con- 
dempnatum GH || 532 columna PGE : colunna H || 540 adsequi P : ass- 
GEH Il 546 iucundum H : iocundum PGE ll 553 cerimoniaquae P! (v. app. 
cr.) | adsumpta P : ass- GEH || 557 precaretur GEH : praec- P l| 565 intelle- 
go PG : intelligo EH | minimeque P? : -quae P? I| 568 malivolorum GEH : 
male- P Il 572 corneli PG'E : -ii G’H Il 580 adsecutus P : ass- GEH II 582 con- 
secuntur PH : consequuntur GE l| 584 adsecutus P : ass- GEH ll 585 quan- 
quam G : quam- PEH ll 588 corneli PG! : -ii G?H Il 591 dignitatique P?GEH : 
-quae P! l| 592 unquam H : um- PGE Il 596 lacrumis P : lacrimis GEH ll 
606 inplicantur P : im- GEH ll 614 quam diu P°GEH : camdiu P! Il 615 op- 
tenta PH : ob- GE Il 617 .C. P'GH : .G. P?E || 619 aerari P : -rii GEH Il 
622 adsentiri P : as- GEH ll 624 reprendo PG! : reprehendo G?EH | adsentior P : 
ass- GEH Ill 635 adulescens PH : ado- GE Il 637 consulatu PEH : conso- G Il 
638 conplexus P : com- GEH ll 641 cuiquam GEH : quiquam P | talis P : 
-es GEH || 642 .C. P'GH : .G. P'E | atque P'GEH : adque P! Il 644 inmortales 
P : imm-GEH || 659 adprobarunt P : app- GEH Il 662 praemio GEH : 
proemio P Il 666 pompei PG'E: -ii G?H 

quem composuit G. Duursma 


ut solet, consulendus fuit D. R. Shackleton Bailey, Onomasticon to Cicero's Speeches, 
B. G. Teubner Stuttgart-Leipzig ?1992. — FONTES cum sint perpauci, afferuntur infra 
s. vv. Ennius, Gaditanum foedus. 


accusator, sc. Balbi, memoratur Balb. 5 (40); 6 (49); 7 (60); 8 (65); 14 (116); 19 (175); 
36 (362); 42 (418); 54 (540); 56 (568). appellatur e. g. 25 (223 sqq.); 32 (315 sqq.); 
46 (451 sqq.); 51 (502 sqq.) 

Achaia [RE I (156, 36) 190, 58] prov. 7 (76) 

— Achaei prov.5 (54) 

Q. Aelius Tubero tr. pl. a. 132 (?) [RE I 535, 56. Suppl. I 15, 43; VI 1, 55] 

— lex Aelia v. LEGES 

M. Aemilius Lepidus cos. a. 187, 175 [RE 1552, 64] prov. 21 (204) 

M. Aemilius Lepidus cos. a. 78 [RE 1554, 9| Balb. 34 (340) 

M. Aemilius Scaurus cos. a. 115 [RE 1584, 32] prov. 19 (192) 

Africa [RE 1713, 57] Balb. 24 (217) 

— Afri Balb. 41 (403) 

Africanum bellum (a. 81) [cf. RE XXI 2071, 19 sqq.] Balb. 51 (506) 

Africanus v. Cornelius 

T. Albucius propraetor Sardiniae [RE I 1330, 67] prov. 15 (152, 156; 157 Graecus 
homo); 16 (161) 

Alexas (Heracliensis) civitate R. donatus [RE I 1463, 53] Balb. 50 (493) 

Allobroges natio Galliae Narbon. [RE I 1587, 38] prov. 32 (320) 

Alpes [RE I (1599, 39) 1600, 30] prov. 34 (338) 

Annius v. Appius 

L. Antistius T. Matrini accusator [RE I 2546, 59] Balb. 48 (474) 

[M.] Annius Appius (Iguinas) civitate R. donatus [RE 12263, 54] Balb. 46 (454) 

L. Ap(p)uleius Saturninus tr. pl. a. 103, 100 [RE II 261, 22] Balb. 48 (477) 

— lex Apuleia v. LEGES 

C. Aquilius Gallus pr. a. 66 [RE II 327, 56] Balb. 45 (448) 

Areopagitae iudices Athenienses [RE II (627, 3) 632, 25] Balb. 30 (282) 

Ariobarzanes II Philopator rex Cappadociae [RE II 834, 26] prov. 9 (93) 

Aristo (Massiliensis) civitate R. donatus [RE II 952, 46] Balb. 50 (496) 

Asdrubal v. Hasdrubal 

Asia [RE II (1533, 63) 1538, 40] prov. 6 (69); 31 (308) 

Athenae [RE Suppl. I 159, 1; X 85,21] Balb. 12 (99); 30 (279, 281) 
— Athenienses Balb. 30 (279, app. crit.) 

Avennio oppidum Galliae Narbon. [RE II 2281, 14] 

— Aveniensis Balb. 50 (500) 


Balbus v. Cornelius 

Bosporus [RE III 741, 51] prov. 6 (69, app. crit.) 
(Iunii) Bruti gens Romana Balb. 40 (396) 
Byzantium [RE III (1116, 42) 1137, 46] 

— Byzantii prov. 5 (56); 6 (66, 70); 7 (75) 


Caecilii v. Metelli 

Q. Caecilius Metellus Nepos cos. a. 57 [RE III 1216, 44] prov. 22 (217) 

Q. Caecilius Metellus Numidicus cos. a. 109 [RE III 1218, 43] Balb. 11 (90) 

Q. Caecilius Metellus Pius cos. a. 80 [RE III 1221, 48] Balb. 5 (40); 50 (498); 
51 (504); 56 (575, 576); 64 (650) 

Caepio v. Servilius 

Caesar v. Iulius 

P. Caesius (Ravennas) civitate R. donatus [RE III 1312, 37) Balb. 50 (491) 

Caesoninus Calventius v. Calpurnius 

Calliphana (Veliensis) Cereris sacerdos [RE X 1655, 36] Balb. 55 (561) 

L. Calpurnius Piso Caesoninus (Calventius) cos. a. 58 [RE III 1387, 25. Suppl. III 
230,43] prov. 2 (13); 5 (54); 7 (72); 12 (124); 14 (144 ille alter); 16 (162); 17 (167); 
25 (242); 38 (376) 

Camerinum oppidum Umbriae [RE III 1429, 6] 

— Camertes Balb. 46 (455); 47 (467); 50 (493) 

— Camertinum foedus (a. 310) Balb. 46 (456) 

Capitolium urbis Romae [RE III 1531, 20] prov. 35 (351); 43 (447) 

Carthago [RE X (2150, 14) 2229, 56] Balb. 34 (335) 

— Carthaginienses Balb. 39 (389, app. crit.) 

— Carthaginiensis quidam Balb. 51 (515) 

Carthago (nova) urbs Hispaniae [RE III 1620, 41] Balb. 5 (43) 

A. Cascellius praediator [RE III 1634, 31. Suppl. III 236, 29] Balb. 45 (447) 

Cassii gens Romana Balb. 40 (396) 

M. Cassius (Mamertinus) [cf. TLL Onom. II 236, S0sq.] Balb. 52 (523 [Crassus 
var. lect.]) 

Sp. Cassius Vicellinus cos. a. 502, 493, 486 [RE III 1749, 15] Balb. 53 (531) 

Cato v. Porcius 

Catulus v. Lutatius 

Cenomani natio Galliae Cisalp. [RE III 1899, 54] Balb. 32 (308) 

Ceres dea [RE III (1970, 4) 1974, 42 sqq.] Balb. 55 (552) 

P. Clodius Pulcher tr. pl. a. 58, aed. cur. a. 56 [RE IV 82, 24] prov. 24 (235); 46 (485). 
cf. e. g. 7 (77 sq.), 42 (430); 45 (471 sqq.); 47 (497 sqq.) 

Clustumina tribus [RE IV 117, 31] Balb. 57 (580) 

T. Coelius senator ab L. Cossinio accusatus [cf. TLL Onom. II 524, 17sq.] Balb. 
53 (534) 

Postumus Cominius Auruncus cos. a. 501, 493 [RE IV 608, 58] Balb. 53 (531) 

C. Coponius (pr. a. 49) [RE IV 1215, 3] Balb. 53 (536) 

T. Coponius C. Coponi frater [RE ibid.] Balb. 53 (536) 

T. Coponius (Tiburs) Coponiorum avus, civis R. factus [RE IV 1216, 1] Balb. 
53 (535) 

L. Cornelius Balbus (cos. suff. a. 40) [RE IV 1260, 58] Balb. tit.; 1 (2, 3); 4 (27); 
5 (36); 6 (45, 49, 52, 57); 18 (153, 159, 163); 19 (171, 174); 38 (376); 41 (409); 43 
(424); 46 (457); 51 (506); 56 (572); 57 (583, 585); 58 (588); 59 (596); 65 (660, 665) 

Cn. Cornelius Lentulus Clodianus cos. a. 72 [RE IV 1380, 12] Balb. 19 (171); 
33 (319) 

— lex (Gellia et) Cornelia v. LEGES 

Cn. Cornelius Lentulus Marcellinus cos. a. 56 [RE IV 1389, I] prov. 39 (392, 396) 

P. Cornelius Scipio cos. a. 218 [RE IV 1434, 52] Balb. 34 (336) 

P. Cornelius Scipio Aemilianus Africanus (minor) cos. a. 147, 134 [RE IV 1439, 4. 
Suppl. III 260, 54] Balb. 47 (461). cf. 40 (396 Scipiones) 

P. Cornelius Scipio Africanus (maior) cos. a. 205, 194 [RE IV 1462, 21] prov. 
18 (188, 190). cf. Balb. 40 (396 Scipiones) 

L. Cornelius Scipio Asiagenus cos. a. 190 [RE IV 1471, 1] prov. 18 (187) 

Cn. Cornelius Scipio Calvus cos. a. 222 [RE IV 1491, 8] Balb. 34 (336) 

L. Cornelius Sulla Felix dictator, cos. a. 88, 80 [RE IV 1522, 47] Balb. 50 (496); 
51 (504); 64 (651) 

L. Cossinius (Tiburs) civis R. factus [RE IV 1671, 47] Balb. 53 (533) 

L. Cossinius L. Cossini filius [RE IV 1671, 61] Balb. 53 (534 eques R.) 

(Licinii) Crassi gens Romana Balb. 40 (397, app. crit.) 

Crassus v. Licinius; cf. M. Cassius 


Dyrrhachium oppidum Illyriae [RE V 1882, 19] 
— Dyrrachini prov. 5 (55) 


Egnatia via [RE V 1988, 65] prov. 4 (39) 

Q. Ennius summus poeta [RE V 2589, I] prov. 21 (206). Balb. 51 (513) 
— Enn. ann. 280 sq. (Vahlen = 234 sq. Skutsch) Balb. 51 (514 sq.) 

— Enn. scaen. 398 (Vahlen = 313 Jocelyn) Balb. 36 (365 sq.) 


Fabii gens nobilissima Balb. 51 ([507]) 

Q. Fabius (Saguntinus) civitate R. donatus [RE VI 1749, 22] Balb. 50 (498) 

Q. Fabius Maximus Eburnus cos. a. 116 [RE VI 1796, 42. Suppl. III 460, 46] Balb. 
28 (256) 

C. Fabricius Luscinus cos. a. 282, 278 [RE VI 1931, 23] Balb. 50 (495) 

Februarius mensis [RE VI 2096, 29] prov. 37 (375) 

(Valerii) Flacci gens Romana Balb. 40 (396, app. crit.) 

Flaccus v. Valerius 

Fortuna dea [RE VII 12, 45] prov. 35 (348). Balb. 9 (79 dea [?]) 

C. Fufius rr. pl. a. 132 (?) [cf. G. V. Sumner, AJPh 84 (1963), 350] 

— lex Fufia v. LEGES 

M. Fulvius Nobilior cos. a. 189 [RE VII 265, 13] prov. 21 (207) 

Furius praediator | RE VII 315, 48; 317, 5] Balb. 45 (446) 

C. Furius fr. pl. saec. II inc. (?), legis testamentariae auctor [RE VII 316, 24; XII 
2356, 29] Balb. 21 (188) 


A. Gabinius cos. a. 58 [RE VII 424, 52] prov. 2 (13); 9 (92 Semiramis); 11 (111); 
12 (125y; 14 (139, 147); 16 (162); 17 (167); 18 (181); 25 (242) 

Gades civitas Hispaniae [RE VII 439, 25] Balb. 5 (39); 41 (412); 43 (424) 

Gaditani Balb. 25 (224, 230); 27 (251); 32 (312 Gaditanus); 34 (331, 337, 340, 341); 
35 (348; 354 Gaditanus); 37 (371 bisy; 38 (375, 379); 39 (385); 41 (404, 408, 409, 413); 
43 (422, 429); 44 (435); 50 (496, 497); 51 (506 Gaditanus, sc. Hasdrubal) 

Gaditanum foedus (a. 206 primitus ictum, a. 78 renovatum) [cf. RE VII 455, 56 sqq.] 
Balb. 32 (312); 33 (323). cf. e. g. 14 (121); 27 (253); 29 (268); 34 (331, 337 sq., 341 sq.); 
35 (346, 351, 353 et al); 38 (381); 41 (405); 44 (437) 

— verba foederis selecta laudantur Balb. 33 (329); 35 (355, 356 sq.); 36 (358) 

Gaditanus: 

— civis G. Balb. 27 (252, 254); 29 (267, 270) 

— civitas G. Balb. 14 (120); 35 (344) 

— populus G. Balb. 42 (414) 

— propugnator G. Balb. 23 (207) 

Galli [RE VII 610, 33] prov. 32 (317); 34 (339) 

Gallia [RE VII 639, 31. Suppl. III 1250, 8| prov. 17 (165); 19 (193, 194); 32 (324); 
33 (330 [sc. Narbon.], 334); 34 (344); 35 (347). Balb. 32 (309) 

— Galliaciterior prov. 36 (361); 39 (393) 

— Gallia ulterior prov. 36 (361 sq.) 

— Galliae duae prov. 3 (24); 17 (164) 

Gallicum bellum [cf RE X 200, 7 sqq.; 201, 61 sqq.] prov. 19 (193); 32 (312); 35 (358); 
36 (367); 47 (494) 

L. Gellius (Poplicola) cos. a. 72 [RE VII 1001, 28] Balb. 19 (171); 33 (318) 

— lex Gellia (et Cornelia) v. LEGES 

Germani [cf. RE II 842, 31 sqq.; X 202, 39 sqq.] prov. 33 (325, sc. Suebi sub Ariovisto) 

Gracchus v. Sempronius 

Graeci prov. 14 (145, sc. Epicurei). Balb. 12 (100) 

Graecia prov. 7(76). Balb. 28 (262); 55 (553, 555) 

Graecus: 

— civitates G. Balb. 30 (278) 

— homo G., homines G. prov. 15 (157, sc. T. Albucius). Balb. 12 (102) 

— sacerdotes Graecae Balb. 55 (554) 

— sacrum G. Balb. 55 (555) 

— Graece adv. Balb. 55 (554) 

Hannibal dux Poenorum [RE VII 2323, 30] prov. 4(33). Balb. 51 (513) 

Hasdrubal (Gaditanus) civitate R. donatus [RE VII 2477, 38] Balb. 51 (506) 

Hellespontus [RE VIII 182, 1] prov. 4 (39) 

Helvetii natio Celtica [RE VIII 209, 22] prov. 33 (326). Balb. 32 (308) 

Heraclea oppidum Lucaniae [RE VIII 404, 10] 

— Heraclienses Balb. 21 (193) 

— Heracliensis Balb. 50 (493, sc. Alexas) 

Hercules (sc. prope Gades) [cf. RE Suppl. III 1061, 4 sqq.] Balb. 39 (393) 

Hernici natio Italica [RE VIII 909, 10) Balb. 31 (304) 

Hispania [RE VIII (1965, 10) 2034, 48] Balb. 5 (40, 41); 14 (119); 34 (335 [H. duae], 
336); 43 (427) 

— Hispani Balb. 41 (403) 

Horatii gens Romana Balb. 40 (396) 

Q. Hortensius Hortalus cos. a. 69 [RE VIII 2470, 22] prov. 18 (179 sq. [?]); 45 
(465 sq. [?]) 


Ianuarius mensis [cf. RE Suppl. III 1175, 57 s. v. Ianus] prov. 36 (370 Kalendae); 
37 (374) 

Iapydes natio Illyrica [RE IX 724, 48] Balb. 32 (309) 

Iguvium oppidum Umbriae [RE IX 966, 59] 

— Iguinas Balb. 46 (453, sc. Annius Appius) 

— Iguinates Balb. 47 (467) 

Insubres natio Galliae Cisalp. [RE IX 1589, 63] Balb. 32 (308) 

Italia prov. 32 (317); 34 (338, 342); 43 (446) 

Italicum bellum (sc. sociale, a. 91-89) Balb. 50 (490) 

Iudaei prov. 10 (102) 

C. Iulius Caesar triumvir, cos. a. 59, (48, 46-44) [RE X 186, 40] prov. 18 (177, 181, 
182); 19 (195); 23 (227); 25 (240, 244, 249); 27 (269); 28 (280); 29 (284); 32 (313, 322); 
38 (381); 39 (399, 406); 40 (410); 43 (438, 444, 448); 44 (460); 45 (463, 474); 46 (484); 
47 (487, 492). cf. e. g. 1 (81); 22 (220); 26 (255); 41 (499 sq.). Balb. 43 (427); 61 (617); 
63 (635); 64 (642) 

— leges Iuliae v. LEGES 

L. Iulius Caesar cos. a. 90 [RE X 465, 60] 

— lex Iulia v. LEGES 

Iunii v. Bruti 

Iuppiter Optimus Maximus [RE X 1135, 35] prov. 22 (218) 


Kalendae [RE X 1560, 19; 1562, 28] prov. 36 (370 Ianuariae); 37 (375 Martiae) 
Karthago v. Carthago 


Lacedaemonii Balb. 30 (279) 

Laenas v. Popillius 

Lanuvium oppidum Latii [RE XII 694, 36] 
— Lanuvini Balb. 31 (303) 

Latini Balb. 20 (184); 21 (190, 191); 53 (530); 54 (542); 64 (653) 

Latinus: 

— colonia L. (sc. Spoletium) [cf. RE IV 515, 67 sq.] Balb. 48 (473) 

— homines L. Balb. 54 (550) 

— populi L. Balb. 54 (549) 

Latium [RE XII 940, 8] Balb. 31 (302) 

LEGES: 

— lex Aelia de obnuntiatione (a. 132?) [RE XII 2320, 61; v. infra lex Fufia] prov. 
46 (476) 

— lex Apuleia de coloniis deducendis (a. 103?) [RE XII 2325, 18] Balb. 48 (476) 

— lex Fufia de obnuntiatione (a. 132?) [RE VII 203, 30; v. supra lex Aelia] prov. 
46 (477) 

— lex Furia de testamentis (saec. II inc.) v. C. Furius 

— lex Gellia et Cornelia de civitate donanda (a. 72) [cf. RE IV 1380, 50sqq.| Balb. 
32 (313). cf. e. g. 19 (171 sqq.); 33 (318 sqq.); 38 (377) 

— lex Iulia de civitate danda (a. 90) [cf. RE X 468, 5sqq.] Balb. 21 (191) 

— leges Iuliae (a. 59) [RE XII 2362, 23; 2389, 63] prov. 45 (463). cf. e. g. 7 (81, sc. de 
pecuniis repetundis [RE X 199, 56 sqq. et al.]); 45 (472 lex curiata, qua Clodius plebeius 
est factus [RE IV 83, 61 sqq.]) 

— lex Licinia et Mucia de civibus redigundis (a. 95) [RE X11 2395, 11] Balb. 48 (470); 
54 (544) 

— lex Papia de civitate Romana (a. 65) [RE XII 2399, 58] Balb. 52 (522) 

— lex Sempronia de provinciis consularibus (a. 123) [RE XII 2414, 22] prov. 3 (27). 
Balb. 61 (620) 

— lex Servilia de pecuniis repetundis (a. 101) [RE XII 2414, 36) Balb. 54 (541, 
549) 

— lex Vatinia de imperio C. Caesaris (a. 59) [cf. RE X 200, 7 sqq.; VIII A 501, 67 sqq.] 
prov. 36 (363, 367) 

— lex Voconia de mulierum hereditatibus (a. 169) v. Q. Voconius Saxa 

Lentulus v. Cornelius 

Lepidus v. Aemilius 

L. Licinius Crassus (orator) cos. a. 95 [RE XIII 252, 28] prov. 19 (191). Balb. 3 (19); 
49 (480); 56 (575 bis) 

— lex Licinia (et Mucia) v. LEGES 

P. Licinius Crassus cos. a. 97 [RE XIII 287, 64] Balb. 50 (494); 51 (503); 64 (651) 

M. Licinius Crassus Dives triumvir, cos. a. 70, (55) [RE XIII 295, 53] Balb. 17 (147); 
50 (500); 51 (504); 64 (650) 

L. Licinius Lucullus cos. a. 74 [RE XIII 376, 50] prov. 22 (214; 215 Luculli) 

Luculli prov. 22 (215, sc. L. Licinius et M. Terentius) 

Lucullus v. Licinius; Terentius 

Q. Lutatius Catulus cos. a. 78 [RE XIII 2082, 30] Balb. 34 (340); 35 (345); 39 (392) 


Macedonia [RE XIV (638, 10) 762, 39] prov. 1 (8); 3(25, 28); 4 (34, 39); 5 (49); 17 
(165, 169) 

Mamertini incolae Messanae (in Sicilia) [RE Suppl. VI 240, 7| Balb. 51 (507, sc. 
Ovii); 52 (523 bis) 

L. Marcius Philippus cos. a. 9] [RE XIV 1562, 27] prov. 21 (210 tuus pater, sc. se- 
quentis) 

L. Marcius Philippus cos. a. 56 [RE XIV 1568, 29] prov. 21 (210) 

Q. Marcius Philippus exul Nucerinus [RE XIV 1579,21] Balb. 28 (257) 

L. Marcius Septimus primi pili centurio [RE XIV 1591, 27] Balb. 34 (337) 

— Marcianum foedus (a. 206) [cf. RE VII 455, 56 sqq.] Balb. 39 (391) 

Marcius Sotericus libertinus [RE XIV 1595, 54] Balb. 56 (576) 

C. Marius cos. a. 107, 104-100, 86 [RE Suppl. VI 1363, 40] prov. 19 (191); 26 (257); 
32 (315). Balb. 46 (452, 458); 48 (472, 477); 49 (480, 485); 50 (493); 51 (503); 64 (651) 

Martius mensis [cf. RE XIV 1928, 62 sqq.] prov. 37 (375 Kalendae) 

Maso v. Papirius 

Massilia civitas Galliae Narbon. [RE XIV 2130, 38] 

— Massiliensis Balb. 50 (495, sc. Aristo) 

— Massiliensis propugnator Balb. 23 (207) 

T. Matrinius (Spoletinus) civitate R. donatus [RE XIV 2286,51] Balb. 48 (472) 

Maximus v. Fabius 

C. Memmius q. a. 76 (?) [RE XV 608, 8] Balb. 5 (41, 42, 43) 

Menander v. Publicius 

(Caecilii) Metelli gens Romana prov. 19 (192). Balb. 40 (396) 

Metellus v. Caecilius 

Mithridates VI Eupator Dionysus rex Ponti [RE XV 2163, 14] prov. 27 (260) 

— Mithridatici impetus prov. 6(68) 

— Mithridaticum bellum (a. 63 confectum) prov. 27 (261) 

Q. Mucius Scaevola (augur) cos. a. 117 [RE XVI 430, 62] Balb. 45 (445) 

Q. Mucius Scaevola (pont. max.) cos. a. 95 [RE XVI 457, 1] 

— lex (Licinia et) Mucia v. LEGES 


Neapolis civitas Campaniae [RE XVI 2112, 53] 

— Neapolitanae sacerdotes (sc. Cereris) Balb. 55 (558) 

— Neapolitani Balb. 21 (193) 

Nuceria oppidum Campaniae [RE XVII 1235,65] Balb. 28 (257) 


Oceanus [RE XVII 2308, 23; cf. II 2109, 27 s. v. Atlantis] prov. 29 (289); 31 (305); 
34 (342) 
Ovii (Mamertini) civitate R. donati [RE XVIII 2, 1996,52] Balb. 51 (507) 


C. Papirius Maso senator [RE XVIII 3, 1063,52] Balb. 53 (536) 
C. Papius tr. pl. a. 65 [RE XVIII 3, 1076, 47] 

— lex Papia v. LEGES 

Penates di [RE XIX 417, 15] prov. 35 (349) 

Philippus v. Marcius 

Piso v. Calpurnius 

Poeni (sc. Phoenices) Balb. 32 (316); 39 (387, 389) 

Cn. Pompeius Magnus triumvir, cos. a. 70, (55, 52) [RE XXI 2062, 56; 2549, 44| prov. 
27 (260, 262, 264); 31 (305); 43 (448). appellatur Caesaris gener 35 (351); 41 (429); 
43 (445). Balb. 2 (10); 4 (29); 5 (34, 41, 44); 6 (49, 50, 53); 7 (58); 8 (65, 70); 11 (96); 
12 (104); 13 (107, 109); 14 (116, 121); 15 (125, 129); 16 (134); 17 (144, 148); 19 (173, 
174); 32 (314); 33 (318); 38 (378); 40 (397); 51 (502); 59 (604); 64 (650); 65 (666) 

Cn. Pompeius Strabo cos. a. 89, Magni pater [RE XXI 2254, 15] Balb. 50 (490); 
64 (650) 

Cn. Pompeius Theophanes v. Theophanes 

C. Pomptinus pr. a. 63 [RE XXI 2421, 3] prov. 32 (319) 

Pontus [RE III 524, 34 s. v. Bithynia. Suppl. XV 396, 34] prov. 6 (68); 31 (305) 

C. Popillius Laenas legatus a. 107 [RE XXII 58, 52] Balb. 28 (257) 

C. Porcius Cato cos. a. 114 [RE XXII 105, 18) Balb. 28 (257) 

Postumus Cominius v. Cominius 

Cn. Publicius Menander libertinus [RE XXIII 1902, 3) Balb. 28 (261, 263) 

Pyrrhus rex Epiri [RE XXIV 108, 32] Balb. 50 (495) 


Ravenna oppidum Galliae Cisalp. [RE I A 300, 46] 

— Ravennas Balb. 50 (492, sc. P. Caesius) 

Rhodii Balb. 30 (279) 

Roma Balb. 28 (264) 

Romanus: 

— civis R., cives R. [cf. RE Suppl. 1304, 23 s. v. Civitas] prov. 7 (82); 10 (108). Balb. 
19 (173); 27 (252, 254); 28 (265); 29 (267); 48 (478); 53 (537); 55 (Romana: 561, 563) 

— eques R., equites R. Balb. 11 (94); 16 (135); 50 (491); 53 (534, sc. L. Cossinius) 

— nomen R. Balb. 31 (293) 

— populus R. prov. 3(31); 5 (46, 51); 7 (73); 9 (98); 31 (305); 32 (316, 323); 33 (327, 
329); 43 (446). Balb. 10 (88); 13 (106); 16 (138); 20 (183); 22 (196, 201); 24 (212); 
25 (226, 228, 233); 30 (289); 31 (298, 306); 32 (312); 33 (330); 34 (342); 35 (351, 357); 
37 (367, 368, 373); 38 (377); 39 (394); 40 (399); 47 (468); 52 (520); 53 (529); 55 (563); 
64 (644, 651) 

— senatus populusque R. Balb. 10 (84). cf. senatus iuxta populus R.: prov. 7 (73). 
Balb. 22 (201); 35 (351 sq.); 55 (563); 64 (651) 

Romulus [REA 1074, 56] Balb. 31 (299) 

P. Rutilius Rufus cos. a. 105 [RE TA 1269,46] Balb. 28 (258) 


Sabini natio Italica [RE [A 1570, 45] Balb. 31 (304) 

— Sabinum foedus (a Romulo ictum) [cf. ibid. 1576, 43 sqq.] Balb. 31 (299) 
Saguntum oppidum Hispaniae [RE IA 1755, 63] 

— Saguntini Balb. 51 (507, sc. Fabii) 

— Saguntinus Balb. 50 (498, sc. Q. Fabius) 

— Saguntinus propugnator Balb. 23 (208) 

Sardinia [RE I A 2480, 22] prov. 15 (153, 156). Balb. 24 (217) 

— Sardi Balb. 41 (403) 

Saturninus v. Ap(p)uleius 

Scaevola v. Mucius 

Scaurus v. Aemilius 

Scipio v. Cornelius 

(Cornelii) Scipiones Balb. 40 (396, sc. uterque Africanus?) 

Semiramis regina Assyrorum fabulosa [RE Suppl. VII 1204, 27) prov. 9 (92, sc. A. 
Gabinius) 

C. Sempronius Gracchus rr. pl. a. 123, 122 [RE ITA 1375, 31] prov. 18 (186 filius, 
sc. sequentis) 

— lex Sempronia v. LEGES 

Ti. Sempronius Gracchus cos. a. 177, 163 [RE IL A 1403, 59] prov. 18 (185) 

Ti. Sempronius Gracchus rr. pl. a. 133 [RE ITA 1409, 42] prov. 18 (186 Ti. filius) 

Q. Servilius Caepio cos. a. 106 [RE ITA 1783,43] Balb. 28 (257) 

Q. Servilius Glaucia tr. pl. a. 101 [RE II A 1796, 35] 

— lex Servilia v. LEGES 

P. Servilius Vatia Isauricus cos. a. 79 [RE ITA 1812, 20] prov. 1 (10); 22 (213, 215, 
219) 

Sicilia [RE ITA (2461, 49) 2501, 40] Balb. 24 (217) 

Smyrna urbs loniae [RE III A 730, 56] Balb. 28 (258) 

Sotericus v. Marcius 

Spoletium oppidum Umbriae [RE III A 1842, 19] 

— Spoletinus Balb. 48 (471, sc. T. Matrinius) 

— Spoletinus populus Balb. 48 (474) 

Sucro flumen Hispaniae [RE IV A 561, 1; 4] 

— Sucronense proelium (a. 75) Balb. 5 (44) 

Sulla v. Cornelius 

Syria [RE IV A (1549, 20) 1622, 66] prov. 1 (8); 3 (25, 28); 9 (92, 95, 96); 15 (154); 
17 (165, 169); 36 (361) 

— Syri prov. 10 (102) 


Tarraco civitas Hispaniae [RE IV A 2398, 7] Balb. 28 (257) 

M. Terentius Varro Lucullus cos. a. 73 [RE XIII 414, 56] prov. 22 (213; 215 Luculli) 
Theophanes (Mytilenaeus), Cn. Pompeius [RE V A 2090, 41] Balb. 57 (582) 
Thessalonica portus Macedoniae [RE VI A (143, 46) 146, 30] 

— Thessalonicenses prov.4 (37) 

Thracia [RE VI A (393, 9) 439, 1] 

— Thraecia castra prov. 4 (41) 

Thraex gladiator [RE VI A 389, 36] prov. 9 (94) 

Tibur oppidum Latii [RE VI A (816, 12) 826, 29 sqq.] 

— Tiburs Balb. 53 (533, sc. L. Cossinius; 535 ex eadem civitate avus Coponiorum) 
M. Tugio iuris consultus [RE VII A 777,23) Balb. 45 (448) 

Q. Tullius Cicero [RE VII A 1286, 50] prov. 40 (411 frater meus) 

Turia flumen Hispaniae [RE VII A 1383, 15] 

— Turiense proelium (a. 75) Balb. 5 (44) 

Tusculum oppidum Latii [RE VII A 1463, 11] 

— Tusculana aqua (sc. villa Ciceronis) [ibid. 1488, 18] Balb. 45 (447) 
— Tusculani Balb. 31 (302) 

— Tusculanum praedium Balbi [ibid. 1487, 41] Balb. 56 (574) 


Utica civitas Africae [RE Suppl. IX (1869, 61) 1883, 27] 
— Uticenses Balb. 51 (507, sc. Fabii) 


C. Valerius Flaccus cos. a. 93 [RE VII A 7, 32] Balb. 55 (560) 

Varro v. Visellius 

P. Vatinius tr. pl. a. 59 [RE VIII A 495, 41] 

— lex Vatinia v. LEGES 

Velia oppidum Lucaniae [RE VIII A 2399, 58] 

— Velienses Balb. 55 (560, 562) 

— Velienses sacerdotes (sc. Cereris) Balb. 55 (558) 

— Veliensis Balb. 55 (561, sc. Calliphana) 

Vennonius Vindex (?) [RE VIII A 791, 18] Balb. 56 (576 sq.) 

C. Vergilius legatus a. 57 [RE VIII A 1016, 43] prov. 7 (74) 

C. Visellius Varro aed. cur. a. 59 (?) [RE IX A 355, 55] prov. 40 (411) 

Q. Voconius Saxa rr. pl. a. 169, legis hereditariae auctor [RE IX A 696, 45; XII 2418, 
30] Balb. 21 (189) 

Volsci natio Latii [RE IX A (773, 5) 821,28] Balb. 31 (304) 

Vtica v. Utica 


Xenocrates philosophus [RE IX A 1512, 1] Balb. 12 (99 [cf e. g. Att. 1, 16, 4]) 


Zmyrna v. Smyrna 


